॥ नमो तस्स भगवतो अरहतो सम्मासम्बुद्धस्स॥ 
खुद्दकनिकाये 


थेरीगाथापाळि 
१. एककनिपातो 


९. अञ्ञतराथेरीगाथा 


९. “सुखं सुपाहि थेरिके, कत्वा चोळेन पारुता। 
उपसन्तो हि ते रागो, सुक्खडाकं व कुम्भिय"न्ति॥ 


इत्थं सुदं अञ्ञतरा थेरी अपञ्जाता भिक्खुनी गाथं अभासित्थाति । 
२. मृत्ताथेरीगाथा 


२. “ममुत्ते मुच्चस्सु योगेहि, चन्दो राहुग्गहा इव। 
विप्पमृत्तेन चित्तेन, अनणा भुञ्ज पिण्डक”न्ति॥ 


इत्थं सुदं भगवा मुत्तं सिकखमानं इमाय गाथाय अभिण्हं ओवदतीति। 
३. पुण्णाथेरीगाथा 


३. “पुण्णे पूरस्सु धम्मेहि, चन्दो पन्नरसेरिव। 
परिपुण्णाय पञ्ञाय, तमोखन्धं [तमोक्खन्धं (सी० स्या०)] पदालया"ति॥ 


इत्थं सुदं पुण्णा थेरी गाथं अभासित्थाति । 
४. तिस्साथेरीगाथा 


४. “तिस्से सिक्खस्सु सिक्खाय, मा तं योगा उपच्चगुं। 
सब्बयोगविसंयृत्ता, चर लोके अनासवा ति॥ 


... तिस्सा थेरी... । 


५. अञ्ञजतरातिस्साथेरीगाथा 

५. “तिस्से युञ्जस्सु धम्मेहि, खणो तं मा उपच्चगा। 
खणातीता हि सोचन्ति, निरयम्हि समप्पिता"ति॥ 


... अञ्जतरा तिस्सा थेरी...। 
६. धीराथेरीगाथा 


६. “धीरे निरोधं फुसेहि [फुस्सेहि (सी०)], सञ्ञजावूपसमं सुखं। 
आराधयाहि निब्बानं, योगकखेममनुत्तर "न्ति [योगकखेमं अनुत्तरन्ति (सी० स्या०)]॥ 


... धीरा थेरी... । 
७. वीराथेरीगाथा 


७. “वीरा वीरेहि [धीरा धीरेहि (क०)] धम्मेहि, भिक्खुनी भावितिन्द्रिया । 
धारेहि अन्तिमं देहं, जेत्वा मारं सवाहिनिन्ति [सवाहनन्ति (क०)]॥ 


... वीरा थेरी... । 
८. मित्ताथेरीगाथा 


८. “सद्धाय पब्बजित्वान, मित्ते मित्तरता भव। 
भावेहि कुसले धम्मे, योगक्खेमस्स पत्तिया"ति॥ 


... मित्ता थेरी... । 
९. भद्राथेरीगाथा 


९. ““सद्धाय पब्बजित्वान, भद्रे भद्रता भव। 
भावेहि कुसले धम्मे, योगक्खेममनुत्तर 'न्ति॥ 


... भद्रा थेरी... । 
१०. उपसमाथेरीगाथा 


१०. “उपसमे तरे ओघं, मच्चुधेय्यं सुदुत्तरं । 
धारेहि अन्तिमं देहं, जेत्वा मारं सवाहन''न्ति॥ 


... उपसमा थेरी... । 

११. मुत्ताथेरीगाथा 


. “सुमुत्ता साधुमुत्ताम्हि, तीहि खुज्जेहि मुत्तिया। 


उदुक्खलेन मुसलेन, पतिना खुज्जकेन च। 
मृत्ताम्हि जातिमरणा, भवनेत्ति समूहता ति॥ 


... मुत्ता थेरी... । 
१२. धम्मदिन्नाथेरीगाथा 


““छन्दजाता अवसायी, मनसा च फुटा [फुट्टा (स्या०), फुठा (सी० अट्ठ०)] सिया । 
कामेसु अप्पटिबद्धचित्ता [अप्पटिबन्धचित्ता (क०)], उद्धंसोताति वुच्चती''ति [उद्धंसोता विमुच्चतीति (सी० 
पी०)]॥ 


... धम्मदिन्ना थेरी... । 
१३.विसाखाथेरीगाथा 


“करोथ बुद्धसासनं, यं कत्वा नानुतप्पति । 
खिप्पं पादानि धोवित्वा, एकमन्ते निसीदथा"ति॥ 


... विसाखा थेरी... । 
१४ .सुमनाथेरीगाथा 


“धातुयो दुक्खतो दिस्वा, मा जाति पुनरागमि । 
भवे छन्दं विराजेत्वा, उपसन्ता चरिस्ससी 'ति॥ 


... सुमना थेरी... । 
१५. उत्तराथेरीगाथा 


“कायेन संबुता आसि, वाचाय उद चेतसा। 
समूलं तण्हमन्बुय्ह, सीतिभूताम्हि निब्बुता 'ति॥ 


... उत्तरा थेरी... । 


१६. वुडृपब्बजितसुमनाथेरीगाथा 


. “सुखं त्वं वुड़िके सेहि, कत्वा चोळेन पारूता । 

उपसन्तो हि ते रागो, सीतिभूतासि निब्बुता”ति॥ 
... सुमना वुडपब्बजिता थेरी... । 
१७. धम्माथेरीगाथा 


९७. “पिण्डपातं चरित्वान, दण्डमोलुब्भ दुब्बला । 
वेधमानेहि गत्तेहि, तत्थेव निपति छमा । 
दिस्वा आदीनवं काये, अथ चित्तं विमुच्चि मे”ति॥ 


... धम्मा थेरी... । 
९८. सङ्घाथेरीगाथा 


९८. “हित्वा घरे पब्बजित्वा [पब्बजिता (सी० अट्ठ०)], हित्वा पुत्तं पसुं पियं । 
हित्वा रागञ्च दोसञ्च, अविज्जञ्च विराजिय। 
समूलं तण्हमब्बुय्ह, उपसन्ताम्हि निब्बुता ति॥ 


... सङ्घा थेरी... । 
एककनिपातो निट्टितो। 


२. दुकनिपातो 
१. अभिरूपनन्दाथेरीगाथा 


१९. [अप° थेरी २.४.१५७ अपदानेपि] “आतुरं असुचि पूर्ति, पस्स नन्दे समुस्सयं। 
असुभाय चित्तं भावेहि, एकग्गं सुसमाहितं ॥ 


२०. “अनिमित्तञ्च भावेहि, मानानुसयमुज्जह। 
ततो मानाभिसमया, उपसन्ता चरिस्ससी”ति॥ 


इत्थं सुदं भगवा अभिरूपनन्दं सिकखमानं इमाहि गाथाहि अभिण्हं ओवदतीति [इत्थं सुदं भगवा अभिरूपनन्दं 
सिक्खमानं इमाहि गाथाहि अभिण्हं ओवदतीति (क०)]। 


२. जेन्ताथेरीगाथा 


२१. “ये इमे सत्त बोज्झङ्गा, मग्गा निब्बानपत्तिया। 
भाविता ते मया सब्बे, यथा बुद्धेन देसिता॥ 

२२. “दिट्ठो हि मे सो भगवा, अन्तिमोयं समुस्सयो। 
विक्खीणो जातिसंसारो, नत्थि दानि पुनब्भवो”ति॥ 


इत्थं सुदं जेन्ता थेरी गाथायो अभासित्थाति । 
३. सुमङ्गलमाताथेरीगाथा 


२३. “सुमृत्तिका सुमृत्तिका [सुमुत्तिके सुमुत्तिके (सी०), सुमृत्तिके सुमुत्तिका (स्या० क०)], साधुमुत्तिकाम्हि 
मुसलस्स। 
अहिरिको मे छत्तकं वापि, उक्खलिका मे देडुभं वाति॥ 


२४. “रागञ्च अहं दोसञ्च, चिच्चिटि चिच्चिटीति विहनामि। 
सा रुक्खमूलमुपगम्म, अहो सुखन्ति सुखतो झायामी 'ति॥ 


.. सुमङ्गलमाता थेरी [अञ्ञतरा थेरी भिक्खुनी अपञ्ञाता (स्या० क०)]। 
४. अड्डकासिथेरीगाथा 


२५. “याव कासिजनपदो, सुङ्को मे तत्थको अहु। 
तं कत्वा नेगमो अग्घं, अड्डेनग्घं ठपेसि मं॥ 


२६. “अथ निब्बिन्दहं रूपे, निब्बिन्दञ्च विरज्जहं । 
मा पुन जातिसंसारं, सन्धावेय्यं पुनप्पुनं । 
तिस्सो विज्जा सच्छिकता, कतं बुद्भस्स सासन न्ति॥ 
... अड्डकासि थेरी... । 
५. चित्ताथेरीगाथा 


२७. “किञ्चापि खोम्हि किसिका, गिलाना बाळहदुब्बला। 
दण्डमोलुब्भ गच्छामि, पब्बतं अभिरूहिय॥ 


२८. “सङ्घाटिं निक्खिपित्वान, पत्तकञ्च निकुज्जिय। 
सेले खम्भेसिमत्तानं, तमोखन्धं पदालिया"ति॥ 


... चित्ता थेरी... । 
६. मेत्तिकाथेरीगाथा 

२९. “किज्चापि खोम्हि दुक्खिता, दुब्बला गतयोब्बना । 
दण्डमोलुब्भ गच्छामि, पब्बतं अभिरूहिय॥ 


३०. “निक्खिपित्वान सङ्घाटि, पत्तकञ्च निकुज्जिय। 
निसिन्ना चम्हि सेलम्हि, अथ चित्तं विमुच्चि मे। 
तिस्सो विज्जा अनुप्पत्ता, कतं बुद्धस्स सासन न्ति॥ 


... मेत्तिका थेरी... । 
७. मित्ताथेरीगाथा 


३१. “चातुद्दसि पञ्चदसि, या च पक्खस्स अट्टमी। 
पाटिहारियपक्खञ्च, अट्टुङ्गसुसमागतं॥ 


३२. “उपोसथं उपागच्छि, देवकायाभिनन्दिनी। 
साज्ज एकेन भत्तेन, मुण्डा सङ्घाटिपारुता । 
देवकायं न पत्थेहं, विनेय्य हदये दर न्ति॥ 


... मित्ता थेरी... । 
८. अभयमातुथेरीगाथा 


३३. “'उद्धं पादतला अम्म, अधो वे केसमत्थका। 
पच्चवेक्खस्सुमं कायं, असुचि पूतिगन्धिकं॥ 


३४. “एवं विहरमानाय, सब्बो रागो समूहतो। 
परिळाहो समुच्छिन्नो, सीतिभूताम्हि निब्बुता 'ति॥ 


... अभयमातु थेरी... । 
९. अभयाथेरीगाथा 


३५. “अभये भिदुरो कायो, यत्थ सता पुथुज्जना । 
निक्खिपिस्सामिमं देहं, सम्पजाना सतीमती॥ 


३६. “बहूहि दुक्खधम्मेहि, अप्पमादरताय मे। 
तण्हक्खयो अनुप्पत्तो, कतं बुद्धस्स सासन"'न्ति॥ 


.. अभया थेरी... । 

१०. सामाथेरीगाथा 


३७. `चतुक्खत्तुं पञ्चक्खत्तु, विहारा उपनिक्खमिं । 
अलद्धा चेतसो सन्तिं, चित्ते अवसवत्तिनी । 
तस्सा मे अट्टमी रत्ति, यतो तण्हा समूहता॥ 


३८. “बहूहि दुक्खधम्मेहि, अप्पमादरताय मे। 
तण्हक्खयो अनुप्पत्तो, कतं बुद्भस्स सासन न्ति॥ 


... सामा थेरी... । 


दुकनिपातो निट्टितो। 
३. तिकनिपातो 


९. अपरासामाथेरीगाथा 


३९. “'पण्णवीसतिवस्सानि, यतो पब्बजिताय मे। 
नाभिजानामि चित्तस्स, समं लद्धं कुदाचनं॥ 


४०. “अलद्धा चेतसो सन्तिं, चित्ते अवसवत्तिनी। 
ततो संवेगमापादिं, सरित्वा जिनसासनं॥ 


४१. “बहूहि दुकखधम्मेहि, अप्पमादरताय मे। 
तण्हक्खयो अनुप्पत्तो, कतं बुद्धस्स सासनं । 
अज्ज मे सत्तमी रत्ति, यतो तण्हा विसोसिता 'ति॥ 


... अपरा सामा थेरी... । 
२. उत्तमाथेरीगाथा 


४२. “चतुक्खत्तु पञ्चकखत्तुं, विहारा उपनिक्खमिं । 
अलद्धा चेतसो सन्तिं, चित्ते अवसवत्तिनी॥ 


४३. “सा भिक्खुनिं उपगच्छि, या मे सद्भायिका अहु। 
सा मे धम्ममदेसेसि, खन्धायतनधातुयो॥ 


४४. “तस्सा धम्मं सुणित्वान, यथा मं अनुसासि सा। 

सत्ताहं एकपल्लङ्केन, निसीदिं पीतिसुखसमप्पिता [निसीदि सुखसमप्पिता (सी०)]। 
अट्टमिया पादे पसारेसि, तमोखन्धं पदालिया^ति॥ 


... उत्तमा थेरी... । 
३. अपराउत्तमाथेरीगाथा 


४५. “ये इमे सत्त बोज्झङ्गा, मग्गा निब्बानपत्तिया। 
भाविता ते मया सब्बे, यथा बुद्धेन देसिता॥ 


४६. “सुञ्ञतस्सानिमित्तस्स, लाभिनीहं यदिच्छकं । 
ओरसा धीता बुद्भस्स, निब्बानाभिरता सदा॥ 


४७. “सब्बे कामा समुच्छिन्ना, ये दिब्बा ये च मानुसा। 
विक्खीणो जातिसंसारो, नत्थि दानि पुनब्भवो”ति॥ 


... अपरा उत्तमा थेरी... । 
४. दन्तिकाथेरीगाथा 


४८. “दिवाविहारा निक्खम्म, गिज्झकूटम्हि पब्बते । 
नागं ओगाहमुत्तिण्णं, नदीतीरम्हि अददसं॥ 


४९. “पुरिसो अङ्कसमादाय, “देहि पाद'न्ति याचति। 
नागो पसारयी पादं, पुरिसो नागमारुहि॥ 


५०. “दिस्वा अदन्तं दमितं, मनुस्सानं वसं गतं । 
ततो चित्तं समाधेसि, खलु ताय बनं गता”ति॥ 


... दन्तिका थेरी... । 
५. उब्बिरिथेरीगाथा 


५९. “अम्म जीवाति वनम्हि कन्दसि, अत्तानं अधिगच्छ उब्बिरि । 
चुल्लासीतिसहस्सानि [चूळासीतिसहस्सानि (सी०)], सब्बा जीवसनामिका। 
एतम्हाळाहने दट्टा, तासं कमनुसोचसि॥ 


५२. “अब्बही [अब्बुती (स्या०), अब्बुळहं (क०)] वत मे सल्लं, दुह्दसं हदयस्सितं [हदयनिस्सितं (सी० स्या०)] । 
यं मे सोकपरेताय, धीतुसोकं ब्यपानुदि॥ 

५३. “साज्ज अब्बूळहसल्लाहं, निच्छाता परिनिब्बुता। 
बुद्धं धम्मञ्च सङ्घञ्च, उपेमि सरणं मुनि”न्ति॥ 


... उब्बिरी थेरी... । 
६. सुक्काथेरीगाथा 


५४. “किमे कता राजगहे मनुस्सा, मधुं पीताव [मधुपीताव (सी०)] अच्छरे। 
ये सुक्कं न उपासन्ति, देसेन्ति बुद्धसासनं॥ 


५५. “तञ्च अप्पटिवानीयं, असेचनकमोजवं । 
पिबन्ति मञ्ञे सप्पञ्ञा, वलाहकमिवद्धगू॥ 


५६. “सुक्का सुक्केहि धम्मेहि, वीतरागा समाहिता। 
धारेति अन्तिमं देहं, जेत्वा मारं सवाहन''न्ति॥ 


... सुक्का थेरी... । 
७. सेलाथेरीगाथा 


५७. “नत्थि निस्सरणं लोके, किं विवेकेन काहसि। 
भुञ्जाहि कामरतियो, माह पच्छानुतापिनी'॥ 


५८. “सत्तिसूलूपमा कामा, खन्धासं अधिकुट्टना । 
यं त्वं 'कामरतिं' बूसि, 'अरती' दानि सा मम॥ 


५९. ““सब्बत्थ विहता नन्दी [नन्दि (सी० स्या०)], तमोखन्धो पदालितो। 
एवं जानाहि पापिम, निहतो त्वमसि अन्तका”ति॥ 


... सेला थेरी... । 
८. सोमाथेरीगाथा 


६०. “यं तं इसीहि पत्तब्बं, ठानं दुरभिसम्भवं । 
न तं द्रङ्कलपञ्ञाय, सक्का पप्पोतुमित्थिया”॥ 


६१. “इत्थिभावो नो कि कयिरा, चित्तम्हि सुसमाहिते । 
जाणम्हि वत्तमानम्हि, सम्मा धम्मं विपस्सतो॥ 

६२. ““सब्बत्थ विहता नन्दी, तमोखन्धो पदालितो। 
एवं जानाहि पापिम, निहतो त्वमसि अन्तका”ति॥ 


... सोमा थेरी... । 
तिकनिपातो निट्टितो। 


४. चतुक्कनिपातो 
१. भद्दाकापिलानीथेरीगाथा 


६३. “पुत्तो बुद्भस्स दायादो, कस्सपो सुसमाहितो । 
पुब्बेनिवासं योवेदि, सग्गापायञ्च पस्सति॥ 


६४. “अथो जातिक्खयं पत्तो, अभिञ्ञावोसितो मुनि । 
एताहि तीहि विज्जाहि, तेविज्जो होति ब्राह्मणो॥ 


६५. “तथेव भद्दा कापिलानी, तेविज्जा मच्चुहायिनी। 
धारेति अन्तिमं देहं, जेत्वा मारं सवाहनं॥ 


६६. “दिस्वा आदीनवं लोके, उभो पब्बजिता मयं । 
त्यम्ह खीणासवा दन्ता, सीतिभूतम्ह निब्बुता”ति॥ 


... भद्दा कापिलानी थेरी... । 
चतुक्कनिपातो निट्टितो। 


५. पञ्चकनिपातो 
१. अञ्ञतराथेरीगाथा 


६७. “पण्णवीसतिवस्सानि, यतो पब्बजिता अहं । 
नाच्छरासङ्घातमत्तम्पि, चित्तस्सूपसमज्झगं॥ 


६८. “अलद्धा चेतसो सन्तिं, कामरागेनवस्सुता । 
बाहा पग्गय्ह कन्दन्ती, विहारं पाविसिं अहं॥ 


६९. “सा भिक्खुनिं उपागच्छि, या मे सद्भायिका अहु। 


www.tipitaka.org Vipassana Research Institute 


Page 11 sur 51 


सा मे धम्ममदेसेसि, खन्धायतनधातुयो॥ 


७०. ““तस्सा धम्मं सुणित्वान, एकमन्ते उपाविसि। 
पुब्बेनिवासं जानामि, दिब्बचक्खु विसोधितं॥ 


७९. “चेतोपरिच्चआणज्च [चेतोपरियजाणञ्च (क०)], सोतधातु विसोधिता। 
इद्धीपि मे सच्छिकता, पत्तो मे आसवक्खयो। 
छळभिञ्ञा [छ मेभिज्जा (स्या० क०)] सच्छिकता, कतं बुद्भस्स सासन”न्ति॥ 


... अञ्जतरा थेरी ...। 
२. विमलाथेरीगाथा 


७२. “मत्ता वण्णेन रूपेन, सोभग्गेन यसेन च। 
योब्बनेन चुपत्थद्धा, अञ्ञासमतिमञ्चिहं॥ 


७३. “विभूसेत्वा इमं कायं, सुचित्तं बाललापनं । 
अट्ठासि वेसिद्वारम्हि, लुद्दो पासमिवोड्टिय॥ 


७४. “पिलन्धनं विदंसेन्ती, गुय्हं पकासिकं बहुं । 
अकासि विविधं मायं, उज्जग्घन्ती बहुं जनं॥ 


७५. “साज्ज पिण्डं चरित्वान, मुण्डा सङ्घाटिपारुता। 
निसिन्ना रुक्खमूलम्हि, अवितक्कस्स लाभिनी॥ 


७६. “सब्बे योगा समुच्छिन्ना, ये दिब्बा ये च मानुसा । 
खेपेत्वा आसवे सब्बे, सीतिभूताम्हि निब्बुता”ति॥ 


... विमला पुराणगणिका थेरी... । 
३. सीहाथेरीगाथा 


७७. ` अयोनिसो मनसिकारा, कामरागेन अड्डिता । 
अहोसिं उद्धता पुब्बे, चित्ते अवसवत्तिनी॥ 


७८. “परियुद्विता क्लेसेहि, सुभसञ्ञानुवत्तिनी। 
समं चित्तस्स न लभि, रागचित्तवसानुगा॥ 


७९. “किसा पण्डु विवण्णा च, सत्त वस्सानि चारिहं। 

नाहं दिवा वा रत्ति वा, सुखं विन्दिं सुदुकिखिता॥ 


८०. “ततो रज्जुं गहेत्वान, पाविसिं वनमन्तरं । 
वरं मे इध उब्बन्धं, यञ्च हीनं पुनाचरे॥ 


८९. “दव्व्हपासं [दळहं पासं (सी०)] करित्वान, रुक्खसाखाय बन्धिय। 
पक्खिपिं पासं गीवायं, अथ चित्तं विमुच्चि मे"ति॥ 


-. सीहा थेरी... । 
४. सुन्दरीनन्दाथेरीगाथा 


८२. “आतुर असुचि पूर्ति, पस्स नन्दे समुस्सयं । 
असुभाय चित्तं भावेहि, एकग्गं सुसमाहितं॥ 


८३. “यथा इदं तथा एतं, यथा एतं तथा इदं । 
दुग्गन्धं पूतिकं वाति, बालानं अभिनन्दितं॥ 


८४. ''एवमेतं अवेक्खन्ती, रत्तिन्दिवमतन्दिता। 
ततो सकाय पञ्ञाय, अभिनिब्बिज्झ [अभिनिब्बिज्ज (सी० स्या०)] दक्खिसं॥ 


८५. “तस्सा मे अप्पमत्ताय, विचिनन्तिया योनिसो। 
यथाभूतं अयं कायो, दिट्ठो सन्तरबाहिरो॥ 


८६. “अथ निन्बिन्दहं काये, अञ्झत्तञ्च विरज्जहं । 
अप्पमत्ता विसंयुत्ता, उपसन्ताम्हि निब्बुता"ति॥ 


... सुन्दरीनन्दा थेरी... । 
५. नन्दुत्तराथेरीगाथा 


८७. “अग्गिं चन्दञ्च सूरियञ्च, देवता च नमस्सिहं । 
नदीतित्थानि गन्त्वान, उदकं ओरुहामिहं॥ 


८८. “बहूवतसमादाना, अड्डं सीसस्स ओलिखि। 
छमाय सेय्यं कप्पेमि, रत्ति भत्तं न भुञ्जहं॥ 


८९. “विभूसामण्डनरता, न्हापनुच्छादनेहि च। 
उपकासि इमं कायं, कामरागेन अड्िता॥ 

९०. “ततो सद्धं लभित्वान, पब्बजि अनगारियं। 
दिस्वा कायं यथाभूतं, कामरागो समूहतो॥ 


९१. “सब्बे भवा समुच्छिन्ना, इच्छा च पत्थनापि च। 
सब्बयोगविसंयुत्ता, सन्तिं पापुणि चेतसो''ति॥ 


... नन्दुत्तरा थेरी... । 
६. मित्ताकाळीथेरीगाथा 


९२. “सद्धाय पब्बजित्वान, अगारस्मानगारियं। 
विचरिंहं तेन तेन, लाभसक्कारउस्सुका॥ 


९३. ““रिज्चित्वा परमं अत्थं, हीनमत्थं असेविहं । 
किलेसानं वसं गन्त्वा, सामञ्जत्थं न बुञ्झिहं ॥ 


९४. “तस्सा मे अहु संवेगो, निसिन्नाय विहारके । 
उम्मग्गपटिपन्नाम्हि, तण्हाय वसमागता॥ 


९५. “अप्पकं जीवितं मय्हं, जरा ब्याधि च मद्दति। 
पुरायं भिज्जति [जराय भिज्जते (सी०)] कायो, न मे कालो पमज्जितुं॥ 


९६. “यथाभूतमवेकखन्ती, खन्धानं उदयब्बयं । 
विमृत्तचित्ता उट्टासि, कतं बुद्भस्स सासन" न्त्ति॥ 


... मित्ता काळी थेरी... । 
७. सकुलाथेरीगाथा 


९७. “अगारस्मिं वसन्तीहं, धम्मं सुत्वान भिक्खुनो । 
अहसं विरजं धम्मं, निब्बानं पदमच्चुतं ॥ 


९८. “साहं पुत्तं धीतरञ्च, धनधञ्ञञ्च छड्डिय। 
केसे छेदापयित्वान, पब्बजि अनगारियं॥ 


९९. “सिक्खमाना अहं सन्ती, भावेन्ती मग्गमञ्जसं। 
पहासिं रागदोसञ्च, तदेकद्रे च आसवे॥ 


१००."भिक्खुनी उपसम्पज्ज, पुब्बजातिमनुस्सरि । 

दिब्बचकखु विसोधितं [विसोधितं दिब्बचकखु (सी०)], विमलं साधुभावितं॥ 


१०१.““सङ्घारे परतो दिस्वा, हेतुजाते पलोकिते [पलोकिने (क०)]। 
पहासिं आसवे सब्बे, सीतिभूताम्हि निब्बुता”ति॥ 


.. सकुला थेरी... । 
८. सोणाथेरीगाथा 


१०२.“दस पृत्ते विजायित्वा, अस्मिं रूपसमुस्सये। 
ततोहं दुब्बला जिण्णा, भिक्खुनि उपसङ्कमि॥ 


१०३.“सा मे धम्ममदेसेसि, खन्धायतनधातुयो। 
तस्सा धम्मं सुणित्वान, केसे छेत्वान पब्बजि॥ 


१०४-“तस्सा मे सिक्खमानाय, दिब्बचकखु विसोधितं । 
पुब्बेनिवासं जानामि, यत्थ मे बुसितं पुरे॥ 


१०५.*अनिमित्तञ्च भावेमि, एकग्गा सुसमाहिता । 
अनन्तराविमोक्खासि, अनुपादाय निब्बुता॥ 


१०६.पञ्चक्खन्धा परिञ्ञाता, तिइन्ति छिन्नमूलका। 
धि तवत्थु जरे जम्मे, नत्थि दानि पुनब्भवो"ति॥ 


... सोणा थेरी... । 
९. भद्दाकुण्डलकेसाथेरीगाथा 


१०७.-*लूनकेसी पङ्कधरी, एकसाटी पुरे चरि । 
अवज्जे बज्जमतिनी, वज्जे चावज्जदस्सिनी॥ 


१०८.“दिवाविहारा निक्खम्म, गिज्झकूटम्हि पब्बते । 
अहसं विरजं बुद्ध, भिक्खुसङ्घपुरक्खतं॥ 


१०९.“निहच्च जाणुं वन्दित्वा, सम्मुखा अञ्जलि अकं । 
"एहि भद्देति मं अवच, सा मे आसूपसम्पदा॥ 


११०. “चिण्णा अङ्गा च मगधा, वज्जी कासी च कोसला। 
अनणा पण्णासवस्सानि, रट्टपिण्डं अभुञ्जहं॥ 

१११. “'पुञ्ञं वत पसवि बहुं, सप्पञ्जो वतायं उपासको । 
यो भद्दाय चीवरं अदासि, विप्पमुत्ताय सब्बगन्थेही”ति॥ 


... भद्दा कुण्डलकेसा थेरी... । 
१०. पटाचाराथेरीगाथा 


११२. ““नङ्गलेहि कसं खेत्तं, बीजानि पवपं छमा । 
पृत्तदारानि पोसेन्ता, धनं विन्दन्ति माणवा॥ 


११३. “किमहं सीलसम्पन्ना, सत्थुसासनकारिका। 
निब्बानं नाधिगच्छामि, अकुसीता अनुद्भता॥ 


११४.“पादे पकखालयित्वान, उदकेसु करोमहं । 
पादोदकञ्च दिस्वान, थलतो निन्नमागतं॥ 


९९५.'ततो चित्तं समाधेसि, अस्सं भद्रंवजानियं। 
ततो दीपं गहेत्वान, विहारं पाविसि अहं। 
सेय्यं ओलोकयित्वान, मञ्चकम्हि उपाविसिं॥ 


११६. “ततो सूचि गहेत्वान, वट्टि ओकस्सयामहं । 
पदीपस्सेव निब्बानं, विमोक्खो अहु चेतसो"ति॥ 


... पटाचारा थेरी... । 
११. तिसमत्ताथेरीगाथा 


११७.“मुसलानि गहेत्वान, धज्जं कोट्टेन्ति माणवा [मानवा (सी०)]। 
पुत्तदारानि पोसेन्ता, धनं विन्दन्ति माणवा॥ 


११८. “करोथ बुद्भसासनं, यं कत्वा नानुतप्पति। 
खिप्पं पादानि धोवित्वा, एकमन्ते निसीदथ। 
चेतोसमथमनुयृत्ता, करोथ बुद्भसासनं'॥ 


९१९. “तस्सा ता [तं (सी०)] वचनं सुत्वा, पटाचाराय सासनं । 
पादे पकखालयित्वान, एकमन्तं उपाविसुं । 
चेतोसमथमनुयृत्ता, अकंसु बुद्धसासनं॥ 

१२०.“रत्तिया पुरिमे यामे, पुब्बजातिमनुस्सरु । 
रत्तिया मज्झिमे यामे, दिब्बचकखुं विसोधयुं। 
रत्तिया पच्छिमे यामे, तमोखन्धं पदालयुं॥ 


१२१. “उद्भाय पादे वन्दिंसु, कता ते अनुसासनी। 
इन्द॑व देवा तिदसा, सङ्गामे अपराजितं । 
पुरक्खत्वा विहस्साम [विहराम (सी०), विहरिस्साम (स्या०)], तेविज्जाम्ह अनासवा'”ति॥ 


इत्थं सुदं तिसमत्ता थेरी भिक्खुनियो पटाचाराय सन्तिके अञ्जं ब्याकरिंसूति । 
१२. चन्दाथेरीगाथा 


९२२.“दुग्गताहं पुरे आसि, विधवा च अपुत्तिका। 
विना मित्तेहि जातीहि, भत्तचोळस्स नाधिगं॥ 


१२३.“पत्तं दण्डञ्च गण्हित्वा, भिक्खमाना कुला कुलं। 
सीतुण्हेन च डय्हन्ती, सत्त वस्सानि चारिहं॥ 


१२४:“भिक्खुनि पुन दिस्वान, अन्नपानस्स लाभिनिं। 
उपसङ्कम्म अवोचं [अवोचि (क०)], 'पब्बज्जं अनगारियं'॥ 


१२५. “सा च मं अनुकम्पाय, पब्बाजेसि पटाचारा। 
ततो मं ओवदित्वान, परमत्थे नियोजयि॥ 


९२६. तस्साहं वचनं सुत्वा, अकासि अनुसासनि। 
अमोघो अय्यायोवादो, तेविज्जाम्हि अनासवा”ति॥ 


... चन्दा थेरी... । 
पञ्चकनिपातो निट्टितो। 
६. छक्कनिपातो 
९. पञ्चसतमत्ताथेरीगाथा 


१२७.“यस्स मग्गं न जानासि, आगतस्स गतस्स वा। 
तं कुतो चागतं सत्तं [सन्तं (सी०), पृत्तं (स्या०)], “मम पृत्तो'ति रोदसि॥ 

९२८.'मग्गञ्च खोस्स [खो'थ (स्या० क०)] जानासि, आगतस्स गतस्स वा। 
न नं समनुसोचेसि, एबंधम्मा हि पाणिनो॥ 


१२९. अयाचितो ततागच्छि, नानुञ्जातो [अननुञ्जातो (सी० स्या०)] इतो गतो। 
कुतोचि नून आगन्त्वा, वसित्वा कतिपाहकं । 
इतोपि अञ्ञेन गतो, ततोपञ्जेन गच्छति॥ 


१३०.“'पेतो मनुस्सरूपेन, संसरन्तो गमिस्सति। 
यथागतो तथा गतो, का तत्थ परिदेवना” ॥ 


१३१.“अब्बही [अब्बुय्हं (स्या०)] बत मे सल्लं, दु्दसं हदयस्सितं । 
या मे सोकपरेताय, पुत्तसोकं ब्यपानुदि॥ 


१३२."साज्ज अब्बूळहसल्लाहं, निच्छाता परिनिब्बुता | 
बुद्धं धम्मञ्च सङ्घञ्च, उपेमि सरणं मुनि ॥ 


इत्थं सुदं पञ्चसतमत्ता थेरी भिक्खुनियो...पे०... । 
२. वासेट्टीथेरीगाथा 


१३३.“पुत्तसोकेनहं अट्टा, खित्तचित्ता विसञ्जिनी। 
नग्गा पकिण्णकेसी च, तेन तेन विचारिहं॥ 


१३४ :“वीथि [वसि (सी०)] सङ्कारकूटेसु, सुसाने रथियासु च। 
अचरि तीणि वस्सानि, खुण्पिपासासमप्पिता॥ 


१३५. अथद्दसासिं सुगतं, नगरं मिथिलं पति [गतं (क०)]। 
अदन्तानं दमेतारं, सम्बुद्धमकुतोभयं॥ 


१३६.“ सचित्तं पटिलद्धान, वन्दित्वान उपाविसिं। 
सो मे धम्ममदेसेसि, अनुकम्पाय गोतमो॥ 


१३७.*तस्स धम्मं सुणित्वान, पब्बजि अनगारियं । 
युञ्जन्ती सत्थुवचने, सच्छाकासिं पदं सिवं॥ 


१३८.“सब्बे सोका समुच्छिन्ना, पहीना एतदन्तिका। 
परिञ्ञाता हि मे वत्थू, यतो सोकान सम्भवो”ति॥ 

... वासेट्टी थेरी... । 
३. खेमाथेरीगाथा 


१३९.“दहरा त्वं रूपवती, अहम्पि दहरो युवा । 
पञ्चङ्गिकेन तुरियेन [तूरेन (क०)], एहि खेमे रमामसे''॥ 


१४०:“इमिना पूतिकायेन, आतुरेन पभङ्गृना । 
अड्टियामि हरायामि, कामतण्हा समूहता॥ 


९४१. -सत्तिसूलूपमा कामा, खन्धासं अधिकुट्टना। 
यं 'त्वं कामरतिं' बुसि, “अरती' दानि सा मम॥ 


१४ २.“सब्बत्थ विहता नन्दी, तमोखन्धो पदालितो। 
एवं जानाहि पापिम, निहतो त्वमसि अन्तक॥ 


९४३.'नक्खत्तानि नमस्सन्ता, अग्गिं परिचरं वने। 
यथाभुच्चमजानन्ता, बाला सुद्धिममञ्ञजथ॥ 


१४४:अहञ्च खो नमस्सन्ती, सम्बुद्धं पुरि सुत्तमं । 
पमृत्ता [परिमुत्ता (सी० स्या०)] सब्बदुक्खेहि, सत्थुसासनकारिका"ति॥ 


... खेमा थेरी... । 
४. सुजाताथेरीगाथा 


१४५:'अलङ्कता सुवसना, मालिनी चन्दनोक्खिता । 
सब्बाभरणसञ्छन्ना, दासीगणपुरक्खता॥ 


९४६:'अन्नं पानञ्च आदाय, खज्जं भोज्जं अनप्पकं। 
गेहतो निक्खमित्वान, उय्यानमभिहारयि॥ 


१४७:“तत्थ रमित्वा कौळित्वा, आगच्छन्ती सकं घरं । 
विहारं दुं पाविसि, साकेते अञ्जनं वनं॥ 


९४८:दिस्वान लोकपज्जोतं, वन्दित्वान उपाविसि । 
सो मे धम्ममदेसेसि, अनुकम्पाय चक्खुमा॥ 


१४९.“सुत्वा च खो महेसिस्स, सच्चं सम्पटिविज्झहं । 

तत्थेव विरजं धम्मं, फुसयि अमतं पदं॥ 


१५०.*ततो विञ्ञातसद्भम्मा, पब्बजि अनगारियं। 
तिस्सो विज्जा अनुप्पत्ता, अमोघं बुद्धसासन”न्ति॥ 


... सुजाता थेरी... । 
५. अनोपमाथेरीगाथा 


९५९.“-उच्चे कुले अहं जाता, बहुवित्ते महद्धने । 
वण्णरूपेन सम्पन्ना, धीता मज्झस्स [मेघस्स (सी०), मेघिस्स (स्या०)] अत्रजा॥ 


१५२.“पत्थिता राजपृत्तेहि, सेडिपुत्तेहि गिज्झिता [सेड्िपुत्तेहि भिज्झिता (सी०)]। 
पितु मे पेसयी दूतं, देथ मय्हं अनोपमं॥ 


१५३.“यत्तकं तुलिता एसा, तुय्हं धीता अनोपमा । 
ततो अद्टगुणं दस्सं, हिरञ्ञं रतनानि च॥ 


१५४:“साहं दिस्वान सम्बुद्धं, लोकजेटठं अनुत्तरं । 
तस्स पादानि वन्दित्वा, एकमन्तं उपाविसि॥ 


१५५:*सो मे धम्ममदेसेसि, अनुकम्पाय गोतमो। 
निसिन्ना आसने तस्मिं, फुसयि ततियं फलं॥ 


९५६. ततो केसानि छेत्वान, पब्बजि अनगारियं। 
अज्ज मे सत्तमी रत्ति, यतो तण्हा विसोसिता”ति॥ 


... अनोपमा थेरी... । 
६. महापजापतिगोतमीथेरीगाथा 


१५७:“बुद्ध वीर नमो त्यत्थु, सब्बसत्तानमुत्तम | 
यो मं दुक्खा पमोचेसि, अज्जज्च बहुकं जनं॥ 


१५८ -“सब्बदुक्खं परिज्ञातं, हेतुतण्हा विसोसिता। 
भावितो अड्टङ्गिको [अरियटुङ्गिको (सी० क०), भावितटुङ्गिको (स्या०)] मग्गो, निरोधो फुसितो मया॥ 


१५९."“माता पुत्तो पिता भाता, अय्यका च पुरे अहुं। 
यथाभुच्चमजानन्ती, संसरिंहं अनिब्बिसं॥ 

१६०.“दिठ्टो हि मे सो भगवा, अन्तिमोयं समुस्सयो। 
विक्खीणो जातिसंसारो, नत्थि दानि पुनब्भवो॥ 


९६९. आरद्भवीरिये पहितत्ते, निच्चं दळहपरक्कमे | 
समग्गे सावके पस्से, एसा बुद्धान बन्दना॥ 


१६२.“'बहूनं [बहुन्नं (सी० स्या०)] वत अत्थाय, माया जनयि गोतमं । 
ब्याधिमरणतुन्नानं, दुकखवखन्धं ब्यपानुदी”ति॥ 


.. महापजापतिगोतमी थेरी...। 
७. गुत्ताथेरीगाथा 


१६३." गृत्ते यदत्थं पब्बज्जा, हित्वा पुत्तं वसुं पियं । 
तमेव अनुबृहेहि, मा चित्तस्स वसं गमि॥ 


१६४ ““चित्तेन वञ्चिता सत्ता, मारस्स विसये रता। 
अनेकजातिसंसारं, सन्धावन्ति अविद्सू॥ 


१६५. कामच्छन्दञ्च ब्यापादं, सक्कायदिद्रिमेव च। 
सीलब्बतपरामासं, विचिकिच्छञ्च पञ्चमं॥ 


१६६.“ संयोजनानि एतानि, पजहित्वान भिक्खुनी । 
ओरम्भागमनीयानि, नयिदं पुनरेहिसि॥ 


१६७.“रागं मानं अविज्जञ्च, उद्भच्चञ्च विवज्जिय। 
संयोजनानि छेत्वान, दुक्खस्सन्तं करिस्ससि॥ 


१६८.“खेपेत्वा जातिसंसारं, परिञ्ञाय पुनब्भवं । 
दिट्टेव धम्मे निच्छाता, उपसन्ता चरिस्सती”ति॥ 


... गत्ता थेरी... । 
८. विजयाथेरीगाथा 


१६९.:चतुक्खत्तुं पञ्चक्खत्तुं, विहारा उपनिक्खमिं । 
अलद्धा चेतसो सन्तिं, चित्ते अवसवत्तिनी॥ 


१७०:“भिक्खुरनि उपसङ्कम्म, सक्कच्चं परिपुच्छहं । 

सा मे धम्ममदेसेसि, धातुआयतनानि च॥ 


१७१.“चत्तारि अरियसच्चानि, इन्द्रियानि बलानि च। 
बोज्झङ्गदुङ्गिकं मग्गं, उत्तमत्थस्स पत्तिया॥ 


१७२.“तस्साहं वचनं सुत्वा, करोन्ती अनुसासनिं। 
रत्तिया पुरिमे यामे, पुब्बजातिमनुस्सरिं॥ 


९७३. रत्तिया मज्झिमे यामे, दिब्बचकखुं विसोधयिं। 
रत्तिया पच्छिमे यामे, तमोखन्धं पदालयि॥ 


९७४: पीतिसुखेन च कायं, फरित्वा विहरिं तदा। 
सत्तमिया पादे पसारेसि, तमोखन्धं पदालिया”ति॥ 


... विजया थेरी... । 
छक्कनिपातो निद्टितो। 


७. सत्तकनिपातो 
९. उत्तराथेरीगाथा 


१७५ :“मुसलानि गहेत्वान, धञ्जं कोट्टेन्ति माणवा । 
पृत्तदारानि पोसेन्ता, धनं विन्दन्ति माणवा॥ 


१७६:“घटेथ बुद्धसासने, यं कत्वा नानुतप्पति । 
खिप्पं पादानि धोवित्वा, एकमन्तं निसीदथ॥ 


९७७:° चित्तं उपटुपेत्वान, एकग्गं सुसमाहितं । 
पच्चवेक्खथ सङ्कारे, परतो नो च अत्ततो'॥ 


१७८: तस्साहं वचनं सुत्वा, पटाचारानुसासनि। 
पादे पक्खालयित्वान, एकमन्ते उपाविसि॥ 


१७९. रत्तिया पुरिमे यामे, पुब्बजातिमनुस्सरिं । 
रत्तिया मज्झिमे यामे, दिब्बचकखुं विसोधयि॥ 


१८०."“रत्तिया पच्छिमे यामे, तमोक्खन्धं पदालयि। 

तेविज्जा अथ वुड्डासि, कता ते अनुसासनी॥ 


१८१.“सक्कंव देवा तिदसा, सङ्गामे अपराजितं । 
पुरक्खत्वा विहस्सामि, तेविज्जाम्हि अनासवा”॥ 


... उत्तरा थेरी... । 
२. चालाथेरीगाथा 


१८२.“सति उपट्ठपेत्वान, भिक्खुनी भावितिन्द्रिया । 
पटिविज्झि पदं सन्तं, सङ्घारूपसमं सुख” ॥ 


९८३.“ कं नु उद्दिस्स मुण्डासि, समणी विय दिस्ससि। 
न च रोचेसि पासण्डे, किमिदं चरसि मोमुहा” ॥ 


९८४:"इतो बहिद्धा पासण्डा, दिड्रियो उपनिस्सिता । 
न ते धम्मं विजानन्ति, न ते धम्मस्स कोविदा॥ 


१८५. अत्थि सक्यकुले जातो, बुद्धो अप्पटिपुग्गलो । 
सो मे धम्ममदेसेसि, दिट्टीनं समतिक्कमं॥ 


१८६. दुक्खं दुकखसमुप्पादं, दुक्खस्स च अतिक्कमं । 
अरियं चटुङ्गिकं मग्गं, दुक्खूपसमगामिनं॥ 


१८७:“तस्साहं वचनं सुत्वा, विहरिं सासने रता। 
तिस्सो विज्जा अनुप्पत्ता, कतं बुद्भस्स सासनं॥ 


९८८.सब्बत्थ विहता नन्दी, तमोखन्धो पदालितो। 
एवं जानाहि पापिम, निहतो त्वमसि अन्तक” ॥ 


... चाला थेरी...। 
३. उपचालाथेरीगाथा 


९८९.:सतिमती चक्खुमती, भिक्खुनी भावितिन्द्रिया । 
पटिविज्झि पदं सन्तं, अकापुरिससेवितं” ॥ 


१९०.“कि नु जाति न रोचेसि, जातो कामानि भुञ्जति। 
भुञ्जाहि कामरतियो, माह पच्छानुतापिनी'” ॥ 

१९१९. “जातस्स मरणं होति, हत्थपादान छेदनं । 
वधबन्धपरिक्लेसं, जातो दुक्खं निगच्छति॥ 


१९२. अत्थि सक्यकुले जातो, सम्बुद्धो अपराजितो । 
सो मे धम्ममदेसेसि, जातिया समतिक्कमं ॥ 


१९३.“दुक्खं दुक्खसमुप्पादं, दुक्खस्स च अतिक्कमं । 
अरियं चटुङ्गिकं मग्गं, दुक्खूपसमगामिनं॥ 


९९४-'तस्साहं वचनं सुत्वा, विहरिं सासने रता। 
तिस्सो विज्जा अनुप्पत्ता, कतं बुद्भस्स सासनं॥ 


१९५."“सब्बत्थ विहता नन्दी, तमोखन्धो पदालितो। 
एवं जानाहि पापिम, निहतो त्वमसि अन्तक” ॥ 


... उपचाला थेरी...। 


सत्तकनिपातो निद्टितो। 


८. अट्टुकनिपातो 
१. सीसूपचालाथेरीगाथा 


१९६.“भिक्खुनी सीलसम्पन्ना, इन्द्रियेसु सुसंवुता । 
अधिगच्छे पदं सन्तं, असेचनकमोजवं"॥ 

१९७-तावतिंसा च यामा च, तुसिता चापि देवता। 
निम्मानरतिनो देवा, ये देवा बसवत्तिनो। 
तत्थ चित्तं पणीधेहि, यत्थ ते बुसितं पुरे" ॥ 


१९८.““तावर्तिसा च यामा च, तुसिता चापि देवता। 
निम्मानरतिनो देवा, ये देवा बसवत्तिनो॥ 
१९९. “काल॑ कालं भवाभवं, सक्कायस्मिं पुरक्खता । 
अवीतिवत्ता सक्कायं, जातिमरणसारिनो॥ 
२००:“सब्बो आदीपितो लोको, सब्बो लोको पदीपितो । 
सब्बो पज्जलितो लोको, सब्बो लोको पकम्पितो॥ 
२०९.:'अकम्पियं अतुलियं, अपुथुज्जनसेवितं । 
बुद्धो धम्ममदेसेसि, तत्थ मे निरतो मनो॥ 

२०२.“तस्साहं वचनं सुत्वा, विहरिं सासने रता। 
तिस्सो विज्जा अनुप्पत्ता, कतं बुद्भस्स सासनं॥ 


२०३.*सब्बत्थ विहता नन्दी, तमोखन्धो पदालितो। 
एवं जानाहि पापिम, निहतो त्वमसि अन्तक” ॥ 


.. सीसूपचाला थेरी... । 
अडुकनिपातो निड्टितो । 


९. नवकनिपातो 


१. वड्मातुथेरीगाथा 


२०४:"मा सु ते वड्ट लोकम्हि, वनथो आहु कुदाचनं । 
मा पुत्तक पुनप्पुनं, अहु दुकखस्स भागिमा॥ 
२०५:"सुखञ्हि बट्ट मुनयो, अनेजा छिन्नसंसया। 
सीतिभूता दमप्पत्ता, विहरन्ति अनासवा॥ 
२०६. "तेहानुचिण्णं इसीभि, मग्गं दस्सनपत्तिया। 
दुक्खस्सन्तकिरियाय, त्वं वट्ट अनुबूहय” ॥ 
२०७:'विसारदाव भणसि, एतमत्थं जनेत्ति मे। 
मञ्ञामि नून मामिके, वनथो ते न विज्जति''॥ 
२०८-“ये केचि वड़ सङ्घारा, हीना उक्कट्टमज्झिमा। 
अणूपि अणुमत्तोपि, बनथो मे न विज्जति॥ 
२०९.“सब्बे मे आसवा खीणा, अप्पमत्तस्स झायतो। 
तिस्सो विज्जा अनुप्पत्ता, कतं बुद्भस्स सासनं ˆ ॥ 


२९०.**उळारं वत मे माता, पतोदं समवस्सरि। 
परमत्थसञ्हिता गाथा, यथापि अनुकम्पिका॥ 


२११. “तस्साहं वचनं सुत्वा, अनुसिट्टिं जनेत्तिया। 
धम्मसंवेगमापादिं, योगक्खेमस्स पत्तिया॥ 


२१२.“ सोहं पधानपहितत्तो, रत्तिन्दिवमतन्दितो। 
मातरा चोदितो सन्तो, अफुसि सन्तिमुत्तमं'॥ 


... बड्माता थेरी... । 


www.tipitaka.org Vipassana Research Institute 


Page 25 sur 51 


नवकनिपातो निट्टितो। 


१०. एकादसनिपातो 
१. किसागोतमीथेरीगाथा 


२१३.कल्याणमित्तता मुनिना, लोकं आदिस्स वण्णिता। 
कल्याणमित्ते भजमानो, अपि बालो पण्डितो अस्स॥ 


२१४:“भजितब्बा सप्पुरिसा, पञ्जा तथा वड्डति भजन्तानं । 
भजमानो सप्पुरिसे, सब्बेहिपि दुकखेहि पमुच्चेय्य॥ 


२१५.“ दुक्खञ्च विजानेय्य, दुक्खस्स च समुदयं निरोधं । 
अद्टुङ्गिकञ्च मग्गं, चत्तारिपि अरियसच्चानि॥ 


२१६.“दुक्खो इत्थिभावो, अक्खातो पुरिसदम्मसारथिना। 
सपत्तिकम्पि हि दुक्खं, अप्पेकच्चा सकि विजातायो॥ 


२१७.“गलके अपि कन्तन्ति, सुखुमालिनियो विसानि खादन्ति। 
जनमारकमज्झगता, उभोपि ब्यसनानि अनुभोन्ति॥ 


२१८."“उपविजञ्जा गच्छन्ती, अदसाहं पतिं मतं । 
पन्थम्हि विजायित्वान, अप्पत्ताव सकं घरं॥ 


२१९.“द्रे पुत्ता कालकता, पती च पन्थे मतो कपणिकाय। 
माता पिता च भाता, डय्हन्ति च एकचितकायं॥ 


२२०.खीणकुलीने कपणे, अनुभूतं ते दुखं अपरिमाणं । 
अस्सू च ते पवत्तं, बहूनि च जातिसहस्सानि॥ 


२२१.“वसिता सुसानमज्झे, अथोपि खादितानि पुत्तमंसानि । 
हतकुलिका सब्बगरहिता, मतपतिका अमतमधिगच्छिं॥ 
२२२.“भावितो मे मग्गो, अरियो अद्टुङ्गिको अमतगामी। 
निब्बानं सच्छिकतं, धम्मादासं अवेक्खिंहं [अपेक्खिहं (सी०)]॥ 
२२३. *अहमम्हि कन्तसल्ला, ओहितभारा कतञ्हि करणीयं । 
किसा गोतमी थेरी, विमृत्तचित्ता इमं भणी”ति॥ 
... किसा गोतमी थेरी... । 


www.tipitaka.org Vipassana Research Institute 


Page 26 sur 51 


एकादसनिपातो निट्टितो। 


११. द्वादसकनिपातो 
९. उप्पलवण्णाथेरीगाथा 


२२४:उभो माता च धीता च, मयं आसुं [आभुं (सी०)] सपत्तियो। 
तस्सा मे अह॒ संवेगो, अब्भुतो लोमहंसनो॥ 


२२५:'धिरत्थु कामा असुची, दुग्गन्धा बहुकण्टका। 
यत्थ माता च धीता च, सभरिया मयं अहुं॥ 


२२६. कामेस्वादीनवं दिस्वा, नेक्खम्मं दु खेमतो। 
सा पब्बज्जि राजगहे, अगारस्मानगारियं॥ 


२२७:“पुब्बेनिवासं जानामि, दिब्बचक्खुं विसोधितं । 
चेतोपरिच्चजाणञ्च, सोतधातु विसोधिता॥ 


२२८.“इद्धीपि मे सच्छिकता, पत्तो मे आसवक्खयो। 
छळभिञ्ञा सच्छिकता, कतं बुद्धस्स सासनं॥ 


२२९.“इद्भिया अभिनिम्मित्वा, चतुरस्सं रथं अहं । 
बुद्धस्स पादे वन्दित्वा, लोकनाथस्स तादिनो” [सिरीमतो (स्या० क०)]॥ 


२३०.“सुपुप्फितग्गं उपगम्म पादपं, एका तुवं तिटुसि सालमूले [रुक्खमूले (स्या० क०)]। 
न चापि ते दुतियो अत्थि कोचि, न त्वं बाले भायसि धृत्तकानं”॥ 


२३१.“सतं सहस्सानिपि धृत्तकानं, समागता एदिसका भवेय्युं 
लोम॑ न इञ्जे नपि सम्पवेधे, कि मे तुवं मार करिस्ससेको॥ 


२३२.एसा अन्तरधायामि, कुच्छिं वा पविसामि ते। 
भमुकन्तरे तिठ्ठामि, तिट्ठन्तिं मं न दक्खसि॥ 


२३३.“चित्तम्हि वसीभूताहं, इद्धिपादा सुभाविता। 
छत्ठभिज्ञा सच्छिकता, कतं बुद्धस्स सासनं॥ 


२३४: 'सत्तिसूलूपमा कामा, खन्धासं अधिकुट्टना । 
यं त्वं 'कामरतिं' बुसि, “अरती" दानि सा मम॥ 

२३५:सब्बत्थ विहता नन्दी, तमोखन्धो पदालितो। 
एवं जानाहि पापिम, निहतो त्वमसि अन्तका”ति॥ 


... उप्पलवण्णा थेरी... । 


द्वादसनिपातो निडितो । 


१२. सोळसनिपातो 


१. पुण्णाथेरीगाथा 


२३६.““उदहारी अहं सीते [उदकमाहरिं सीते (सी०)], सदा उदकमोतरि । 
अस्यानं दण्डभयभीता, वाचादोसभयट्टिता॥ 


२३७:“कस्स ब्राह्मण त्वं भीतो, सदा उदकमोतरि। 
वेधमानेहि गत्तेहि, सीतं वेदयसे भुसं" ॥ 


२३८ जानन्ती वत मं [जानन्ती च तुवं (क०)] भोति, पुण्णिके परिपुच्छसि। 
करोन्तं कुसलं कम्मं, रुन्धन्तं कतपापकं॥ 


२३९. यो च वुड्डो दहरो वा, पापकम्मं पकुब्बति। 
दकाभिसेचना सोपि, पापकम्मा पमुच्चति” ॥ 


२४०:'को नु ते इदमक्खासि, अजानन्तस्स अजानको । 
दकाभिसेचना नाम, पापकम्मा पमुच्चति॥ 


२४१:सग्गं नून गमिस्सन्ति, सब्बे मण्डूककच्छपा । 
नागा [नक्का (सी०)] च सुसुमारा च, ये चञ्ञे उदके चरा॥ 


२४ २:“ओरब्भिका सूकरिका, मच्छिका मिगबन्धका । 
चोरा च वज्झघाता च, ये चञ्ञे पापकम्मिनो । 
दकाभिसेचना तेपि, पापकम्मा पमुच्चरे॥ 


२४३:“सचे इमा नदियो ते, पापं पुब्बे कतं बहुं। 
पुञ्जम्पिमा वहेय्युं ते, तेन त्वं परिबाहिरो॥ 


२४४ यस्स ब्राह्मण त्वं भीतो, सदा उदकमोतरि। 
तमेव ब्रह्मे मा कासि, मा ते सीतं छवि हने" ॥ 

२४५'कुम्मग्गपटिपन्नं मं, अरियमग्गं समानयि। 
दकाभिसेचना भोति, इमं साटं ददामि ते” ॥ 


२४६:“तुय्हेव साटको होतु, नाहमिच्छामि साटकं | 
सचे भायसि दुक्खस्स, सचे ते दुकखमप्पियं॥ 


२४७-माकासि पापकं कम्मं, आवि वा यदि वा रहो। 
सचे च पापकं कम्मं, करिस्ससि करोसि वा॥ 


२४८ः“न ते दुक्खा पमुत्यत्थि, उपेच्चापि [उप्पच्चापि (अट्टु० पाठन्तरं)] पलायतो। 
सचे भायसि दुक्खस्स, सचे ते दुक्खमप्पियं॥ 


२४९:“उपेहि सरणं बुद्ध, धम्मं सङ्घञ्च तादिनं । 
समादियाहि सीलानि, तं ते अत्थाय हेहिति” ॥ 


२५०:'उपेमि सरणं बुद्धं, धम्मं सङ्घञ्च तादिनं । 
समादियामि सीलानि, तं मे अत्थाय हेहिति॥ 


२५१.“ब्रह्मबन्धु पुरे आसि, अज्जम्हि सच्चब्राह्मणो । 
तेविज्जो वेदसम्पन्नो, सोत्तियो चम्हि न्हातको”ति॥ 


... पुण्णा थेरी... । 
सोळसनिपातो निट्टितो। 


१३. वीसतिनिपातो 


९. अम्बपालीथेरीगाथा 


२५२:-काळका भमरवण्णसादिसा, वेल्लितग्गा मम मुद्धजा अहुं। 
ते जराय साणवाकसादिसा, सच्चवादिवचनं अनञ्ञथा॥ 


श्घाश्ितोव सुरभी करण्डको, पुप्फपूर मम उत्तमङ्गजो [उत्तमङ्गभूतो (क०)]। 
तं जरायथ सलोमगन्धिकं, सच्चवादिवचनं अनञ्ञथा॥ 


२५४:'काननंव सहितं सुरोपितं, कोच्छसूिविचितग्गसोभितं । 
तं जराय विरलं तहिं तहिं, सच्चवादिवचनं अनञ्ञथा॥ 

२५५:कण्हखन्धकसुवण्णमण्डितं, सोभते सुवेणीहिलङ्कतं । 
तं जराय खलितं सिरं कतं, सच्चवादिवचनं अनञ्जथा॥ 


२५६: चित्तकारसुकताव लेखिका, सोभरे सु भमुका पुरे मम। 
ता जराय वलिभिप्पलम्बिता, सच्चवादिवचनं अनञ्ञथा॥ 


२५७:*भस्सरा सुरुचिरा यथा मणी, नेत्तहेसुमभिनीलमायता। 
ते जरायभिहता न सोभरे, सच्चवादिवचनं अनञ्ञथा॥ 


२५८:"सण्हतुङ्गसदिसी च नासिका, सोभते सु अभियोब्बनं पति। 
सा जराय उपकूलिता विय, सच्चवादिवचनं अनञ्ञथा॥ 


२५९:'कङ्कणं व सुकतं सुनिद्धितं, सोभरे सु मम कण्णपाळियो। 
ता जराय वलिभिप्पलम्बिता, सच्चवादिवचनं अनञ्ञजथा॥ 


२६०:'पत्तलीमकुलवण्णसादिसा, सोभरे सु दन्ता पुरे मम। 
ते जराय खण्डिता चासिता [पीतका (सी०)], सच्चबादिवचनं अनञ्ञथा॥ 


२६१.“काननम्हि वनसण्डचारिनी, कोकिलाव मधुरं निकृजिहं । 
तं जराय खलितं तहिं तहिं, सच्चबादिबचनं अनञ्जथा॥ 


२६२.“सण्हकम्बुरिव सुप्पमज्जिता, सोभते सु गीवा पुरे मम। 
सा जराय भग्गा [भज्जिता (?)] विनामिता, सच्चवादिवचनं अनञ्ञथा॥ 


२६३. 'वट्ुपलिघसदिसोपमा उभो, सोभरे सु बाहा पुरे मम। 
ता जराय यथ पाटलिब्बलिता [यथा पाटलिप्पलिता (सी० स्या० क०)], सच्चवादिवचनं अनञ्ञथा॥ 


२६४:'सण्हमुहिकसुबण्णमण्डिता, सोभरे सु हत्था पुरे मम। 
ते जराय यथा मूलमूलिका, सच्चवादिवचनं अनञ्ञथा॥ 


२६५:'पीनवट्टसहितुग्गता उभो, सोभरे [सोभते (अट्ट०)] सु थनका पुरे मम। 
थेविकीव लम्बन्ति नोदका, सच्चबादिवचनं अनञ्ञथा॥ 


२६६.'कञ्चनस्सफलकंव सम्मटुँ, सोभते सु कायो पुरे मम। 
सो बलीहि सुखुमाहि ओततो, सच्चवादिवचनं अनञ्ञथा॥ 


२६७:नागभोगसदिसोपमा उभो, सोभरे सु ऊरू पुरे मम। 
ते जराय यथा वेळुनाळियो, सच्चबादिवचनं अनञ्ञथा॥ 

२६८:“सण्हनूपुरसुवण्णमण्डिता, सोभरे सु जङ्घा पुरे मम। 
ता जराय तिलदण्डकारिव, सच्चवादिवचनं अनञ्ञथा॥ 


२६९.“तूलपुण्णसदिसोपमा उभो, सोभरे सु पादा पुरे मम। 
ते जराय फुटिता बलीमता, सच्चवादिवचनं अनञ्ञथा॥ 


२७०:'एदिसो अहु अयं समुस्सयो, जज्जरो बहुदुक्खानमालयो । 
सोपलेपपतितो जराघरो, सच्चवादिवचनं अनञ्ञथा” ॥ 


... अम्बपाली थेरी... । 
२. रोहिनीथेरीगाथा 


२७१.““समणा' ति भोति सुपि [भोति त्वं सयसि (सी०), भोति मं विपस्सि (स्या०)], 'समणा ति पबुज्झसि 
[पटिबुज्झसि (सी० स्या०)]। 
समणानेव [समणानमेव (सी० स्या०)] कित्तेसि, समणी नून [समणी नु (क०)] भविस्ससि॥ 


२७२:“विपुलं अन्नञ्च पानञ्च, समणानं पवेच्चसि [पयच्छसि (सी०)]। 
रोहिनी दानि पुच्छामि, केन ते समणा पिया॥ 


२७३:-अकम्मकामा अलसा, परदत्तूपजीविनो। 
आसंसुका सादुकामा, केन ते समणा पिया” ॥ 


२७४: चिरस्सं वत मं तात, समणानं परिपुच्छसि। 
तेसं ते कित्तयिस्सामि, पञ्ञजासीलपरक्कमं॥ 


२७५:-कम्मकामा अनलसा, कम्मसेद्स्स कारका । 
रागं दोसं पजहन्ति, तेन मे समणा पिया॥ 


२७६:"तीणि पापस्स मूलानि, धुनन्ह्रिति सुचिकारिनो। 
सब्बं पापं पहीनेसं, तेन मे समणा पिया॥ 


२७७:-कायकम्मं सुचि नेसं, वचीकम्मञ्च तादिसं । 
मनोकम्मं सुचि नेसं, तेन मे समणा पिया॥ 


२७८:'विमला सङ्घ मृत्ताव, सुद्धा सन्तरबाहिरा। 
पुण्णा सुक्कान धम्मानं [सुक्केहि धम्मेहि (सी० स्या० अट्ठ०)], तेन मे समणा पिया॥ 

२७९:“बहुस्सुता धम्मधरा, अरिया धम्मजीविनो । 
अत्थं धम्मञ्च देसेन्ति, तेन मे समणा पिया॥ 


२८०:"बहुस्सुता धम्मधरा, अरिया धम्मजीविनो । 
एकग्गचित्ता सतिमन्तो, तेन मे समणा पिया॥ 


२८१.““दूरङ्गमा सतिमन्तो, मन्तभाणी अनुद्धता । 
दुक्खस्सन्तं पजानन्ति, तेन मे समणा पिया॥ 


२८२.यस्मा गामा पक्कमन्ति, न विलोकेन्ति किञ्चनं । 
अनपेक्खाव गच्छन्ति, तेन मे समणा पिया॥ 


२८३.'न तेसं कोडे ओपेन्ति, न कुम्भि न खळोपियं । 
परिनिद्वितमेसाना, तेन मे समणा पिया॥ 


२८४:“न ते हिरञ्ञं गण्हन्ति, न सुवण्णं न रूपियं । 
पच्चुप्पन्नेन यापेन्ति, तेन मे समणा पिया॥ 


२८५:'नानाकुला पब्बजिता, नानाजनपदेहि च। 
अञ्जमञ्ञं पियायन्ति [पिहयन्ति (क०)], तेन मे समणा पिया” ॥ 


२८६:“अत्थाय वत नो भोति, कुले जातासि रोहिनी। 
सद्धा बुद्धे च धम्मे च, सङ्घे च तिब्बगारवा॥ 


२८७:“तुवं हेतं पजानासि, पुञ्जकखेत्तं अनुत्तरं । 
अम्हम्पि एते समणा, पटिगण्हन्ति दक्खिणं'॥ 


२८८ :“पतिदट्वितो हेत्थ यञ्जो, विपुलो नो भविस्सति। 
सचे भायसि दुक्खस्स, सचे ते दुक्खमप्पियं॥ 


२८९.“उपेहि सरणं बुद्धं, धम्मं सङ्घञ्च तादिनं। 
समादियाहि सीलानि, तं ते अत्थाय हेहिति”॥ 


२९०.“उपेमि सरणं बुद्धं, धम्मं सङ्घञ्च तादिनं । 
समादियामि सीलानि, तं मे अत्थाय हेहिति॥ 


२९१.“ब्रह्मबन्धु पुरे आसिं, सो इदानिम्हि ब्राह्मणो । 
तेविज्जो सोत्तियो चम्हि, वेदगू चम्हि न्हातको” ॥ 

... रोहिनी थेरी...। 
३. चापाथेरीगाथा 


२९२.“लट्टिहत्थो पुरे आसि, सो दानि मिगलुद्दको । 
आसाय पलिपा घोरा, नासक्खि पारमेतवे॥ 


२९३.'“सुमत्तं मं मञ्ञमाना, चापा पुत्तमतोसयि। 
चापाय बन्धनं छेत्वा, पब्बजिस्सं पुनोपहं॥ 


२९४:"मा मे कुज्झि महावीर, मा मे कुज्झि महामुनि । 
न हि कोधपरेतस्स, सुद्धि अत्थि कुतो तपो॥ 


२९५:'पक्कमिस्सञ्च नाळातो, कोध नाळाय वच्छति। 
बन्धन्ती इत्थिरूपेन, समणे धम्मजीविनो”” [धम्मजीविने (क०)]॥ 


२९६. एहि काळ निवत्तस्सु, भुञ्ज कामे यथा पुरे । 
अहञ्च ते बसीकता, ये च मे सन्ति जातका” ॥ 


२९७:'एत्तो चापे चतुब्भागं, यथा भाससि त्वञ्च मे। 
तयि रत्तस्स पोसस्स, उळारं बत तं सिया” ॥ 


२९८."काळङ्गिनिंव तक्कारिं, पुप्फितं गिरिमुद्धनि । 
फुल्लं दालिमलट्टिंव, अन्तोदीपेब पाटलि॥ 


२९९.“हरिचन्दनलित्तङ्गि, कासिकुत्तमधारिनिं। 
तं मं रूपवति सन्तिं, कस्स ओहाय गच्छसि”॥ 


३००:“साकुन्तिकोव सकुणि [सकुणं (स्या०)], यथा बन्धितुमिच्छति। 
आहरिमेन रूपेन, न मं त्वं बाधयिस्ससि” ॥ 


३०१.“ इमञ्च मे पुत्तफलं, काळ उप्पादितं तया। 
तं मं पुत्तवतिं सन्तिं, कस्स ओहाय गच्छसि ॥ 


३०२.“जहन्ति पृत्ते सप्पञ्ञा, ततो जाती ततो धनं । 
पब्बजन्ति महावीरा, नागो छेत्वाव बन्धनं ॥ 


३०३.“इदानि ते इमं पृत्तं, दण्डेन छुरिकाय वा। 

भूमियं वा निसुम्भिस्सं [निसुम्भेय्यं (सी०)], पुत्तसोका न गच्छसि” ॥ 


३०४:सचे पुत्तं सिङ्गालानं, कुक्कुरानं पदाहिसि । 
न मं पुत्तकत्ते जम्मि, पुनरावत्तयिस्ससि'॥ 


३०५: हन्द खो दानि भद्दन्ते, कुहिं काळ गमिस्ससि । 
कतमं गामनिगमं, नगरं राजधानियो''॥ 


३०६-“अहुम्ह पुब्बे गणिनो, अस्समणा समणमानिनो। 
गामेन गामं विचरिम्ह, नगरे राजधानियो॥ 


३०७:'एसो हि भगवा बुद्धो, नदिं नेरञ्जरं पति। 
सब्बदुक्खप्पहानाय, धम्मं देसेति पाणिनं । 
तस्साहं सन्तिकं गच्छं, सो मे सत्था भविस्सति''॥ 


३०८ :*वन्दनं दानि वज्जासि, लोकनाथं अनुत्तरं । 
पदक्खिणञ्च कत्वान, आदिसेय्यासि दक्खिणं'`॥ 


३०९.एतं खो लब्भमम्हेहि, यथा भाससि त्वञ्च मे। 
वन्दनं दानि ते वज्जं, लोकनाथं अनुत्तरं । 
पदक्खिणञ्च कत्वान, आदिसिस्सामि दक्खिणं'॥ 


३९०.ततो च काळो पक्कामि, नदिं नेरञ्जरं पति। 
सो अद्दसासि सम्बुद्धं, देसेन्तं अमतं पदं॥ 


३११. दुक्खं दुक्खसमुप्पादं, दुक्खस्स च अतिक्कमं । 
अरियं चटुङ्गिकं मग्गं, दुक्खूपसमगामिनं॥ 


३१२.तस्स पादानि वन्दित्वा, कत्वान नं [कत्वानहं (सी०)] पदक्खिणं । 
-चापाय आदिसित्वान, पब्बजि अनगारियं। 
तिस्सो विज्जा अनुप्पत्ता, कतं बुद्भस्स सासनं॥ 


... चापा थेरी... । 
४. सुन्दरीथेरीगाथा 


३१३.“पेतानि भोति पुत्तानि, खादमाना तुवं पुरे । 
तुवं दिवा च रत्तो च, अतीव परितप्पसि॥ 

३१४ :*साज्ज सब्बानि खादित्वा, सतपृत्तानि [सत्त पृत्तानि (स्या०)] ब्राह्मणी। 
वासेड्ठि केन वण्णेन, न बाळहं परितप्पसि''॥ 


३१५.“बहूनि पुत्तसतानि, जातिसङ्घसतानि च। 
खादितानि अतीतंसे, मम तुस्हञ्च ब्राह्मण॥ 


३१६.“'साहं निस्सरणं जत्वा, जातिया मरणस्स च। 
न सोचामि न रोदामि, न चापि परितप्पयि” ॥ 


३१७-*अब्भृतं बत वासे्टि, वाचं भाससि एदिसिं। 
कस्स त्वं धम्ममञ्ञजाय, गिरं [थिरं (सी०)] भाससि एदिसिं”॥ 


३१८.“एस ब्राह्मण सम्बुद्धो, नगरं मिथिलं पति। 
सब्बदुक्खप्पहानाय, धम्मं देसेसि पाणिनं॥ 


३१९.“तस्स ब्रह्म [ब्राह्मण (सी० स्या०)] अरहतो, धम्मं सुत्वा निरूपधिं । 
तत्थ विज्ञातसद्ध म्मा, पुत्तसोकं ब्यपानुर्दि” ॥ 


३२०.सो अहम्पि गमिस्सामि, नगरं मिथिलं पति। 
अप्पेव मं सो भगवा, सब्बदुक्खा पमोचये'॥ 


३२१.अहस ब्राह्मणो बुद्धं, विप्ममुत्तं निरूपधि । 
स्वस्स धम्ममदेसेसि, मुनि दुक्खस्स पारगू॥ 


३२२.दुक्खं दुक्खसमुप्पादं, दुकखस्स च अतिक्कमं । 
अरियं चट्टङ्गिकं मग्गं, दुक्खूपसमगामिनं॥ 


३२३तत्थ विञ्ञातसद्भम्मो, पब्बज्जं समरोचयि। 
सुजातो तीहि रत्तीहि, तिस्सो विज्जा अफस्सयि॥ 


३२४:'एहि सारथि गच्छाहि, रथं निय्यादयाहिमं । 
आरोग्यं ब्राह्मणि वज्ज [वज्जा (सी०)], 'पब्बजि [पब्बजितो (सी०)] दानि ब्राह्मणो । 
सुजातो तीहि रत्तीहि, तिस्सो विज्जा अफस्सयि'॥ 


३२५ततो च रथमादाय, सहस्सञ्चापि सारथि। 


आरोग्यं ब्राह्मणिवोच, “पब्बजि दानि ब्राह्मणो । 
सुजातो तीहि रत्तीहि, तिस्सो विज्जा अफस्सयि'*॥ 

३२६.एतञ्चाहं अस्सरथं, सहस्सञ्चापि सारथि। 
तेविज्जं ब्राह्मणं सुत्वा [जत्वा (सी०)], पुण्णपत्तं ददामि ते” ॥ 


३२७: तुय्हेव होत्वस्सरथो, सहस्सञ्चापि ब्राह्मणि । 
अहम्पि पब्बजिस्सामि, वरपञ्ञस्स सन्तिके ` ॥ 


३२८:“हत्थी गवस्सं मणिकुण्डलञ्च, फोतञ्चिमं गहविभवं पहाय । 

पिता पब्बजितो तुय्हं, भुञ्ज भोगानि सुन्दरि। तुवं दायादिका कुले" ॥ 
३२९.“ हत्थी गवस्सं मणिकुण्डलञ्च, रम्मं चिमं गहविभवं पहाय । 

पिता पब्बजितो मस्हं, पुत्तसोकेन अड्टितो। 


अहम्पि पब्बजिस्सामि, भातुसोकेन अड्िता॥ 


३३०:“सो ते इज्झतु सङ्कप्पो, यं त्वं पत्थेसि सुन्दरी । 
उत्तिट्ठपिण्डो उञ्छो च, पंसुकूलञ्च चीवरं । 
एतानि अभिसम्भोन्ती, परलोके अनासवा” ॥ 


३३९.सिक्खमानाय मे अय्ये, दिब्बचकखु विसोधितं । 
पुब्बेनिवासं जानामि, यत्थ मे बुसितं पुरे॥ 


३३२.“तुवं निस्साय कल्याणी, थेरी सङ्घस्स सोभने । 
तिस्सो विज्जा अनुप्पत्ता, कतं बुद्भस्स सासनं॥ 


३३३.“अनुजानाहि मे अय्ये, इच्छे सावत्थि गन्तवे । 
सीहनादं नदिस्सामि, बुद्धसेट्डस्स सन्तिके" ॥ 


३३४:'पस्स सुन्दरि सत्थारं, हेमवण्णं हरित्तचं । 
अदन्तानं दमेतारं, सम्बुद्भमकुतोभयं  ॥ 


३३५:“पस्स सुन्दरिमायन्तिं, विप्पमुत्तं निरूपधि। 
वीतरागं विसंयुत्तं, कतकिच्चमनासवं॥ 


३३६.'बाराणसीतो निक्खम्म, तव सन्तिकमागता। 
साविका ते महावीर, पादे वन्दति सुन्दरी” ॥ 


३३७:'तुवं बुद्धो तुवं सत्था, तुय्हं धीताम्हि ब्राह्मण । 
ओरसा मुखतो जाता, कतकिच्चा अनासवा''॥ 

३३८:तस्सा ते स्वागतं भद्दे, ततो [अथो (क०)] ते अदुरागतं । 
एवञ्हि दन्ता आयन्ति, सत्थु पादानि वन्दिका । 
वीतरागा विसंयुत्ता, कतकिच्चा अनासवा'॥ 


... सुन्दरी थेरी... । 
५. सुभाकम्मारधीतुथेरीगाथा 


३३९.“दहराहं सुद्भवसना, यं पुरे धम्ममस्सुणि । 
तस्सा मे अप्पमत्ताय, सच्चाभिसमयो अहु॥ 


३४०:“ततोहं सब्बकामेसु, भुसं अरतिमञ्झगं । 
सक्कायस्मि भयं दिस्वा, नेक्खम्ममेव [नेक्खम्मञ्ञेव (सी०), नेक्खम्मस्सेव (स्या०)] पीहये॥ 


३४९:हित्वानहं जातिगणं, दासकम्मकरानि च। 
गामखेत्तानि फोतानि, रमणीये पमोदिते॥ 


३४ २:'पहायहं पब्बजिता, सापतेय्यमनप्पकं । 
एवं सद्भाय निक्खम्म, सद्भम्मे सुप्पवेदिते॥ 


३४३:“नेतं [न मेतं (सी० स्या०)] अस्स पतिरूपं, आकिज्चज्जज्हि पत्थये । 
यो [या (स्या०)] जातरूपं रजतं, छड़ेत्वा [थपेत्वा (क०)] पुनरागमे [पुनरागहे (क०)]॥ 


३४ ४ रजतं जातरूपं वा, न बोधाय न सन्तिया। 
नेतं समणसारुप्पं, न एतं अरियद्धनं॥ 


३४५लोभनं मदनञ्चेतं, मोहनं रजवडनं । 
सासङ्कं बहु आयासं, नत्थि चेत्थ धुवं ठिति॥ 


३४६:°एत्थ रत्ता पमत्ता च, सङ्किलिट्ठमना नरा। 
अञ्ञमञ्जेन ब्यारुद्धा, पुथु कुब्बन्ति मेधगं॥ 


३४७वधो बन्धो परिक्लेसो, जानि सोकपरिद्दवो। 
कामेसु अधिपन्नानं, दिस्सते ब्यसनं बहुं॥ 


३४८:'तं मं जाती अमित्ताव, कि वो कामेसु युञ्जथ। 
जानाथ मं पब्बजितं, कामेसु भयदस्सिनिं॥ 

३४९:“न हिरञ्ञसुवण्णेन, परिक्खीयन्ति आसवा। 
अमित्ता वधका कामा, सपत्ता सल्लबन्धना॥ 


३५०:“तं मं जाती अमित्ताव, कि वो कामेसु युञ्जथ। 
जानाथ मं पब्बजितं, मुण्डं सङ्घाटिपारुतं॥ 


३५९.''उत्ति्ुपिण्डो उञ्छो च, पंसुकूलञ्च चीवरं । 
एतं खो मम सारुप्पं, अनगारूपनिस्सयो॥ 


३५२:"वन्ता महेसीहि कामा, ये दिब्बा ये च मानुसा । 
खेमट्ठाने विमुत्ता ते, पत्ता ते अचलं सुखं॥ 


३५३:'माहं कामेहि सङ्गच्छि, येसु ताणं न विज्जति। 
अमित्ता वधका कामा, अग्गिकखन्धूपमा दुखा॥ 


३५४: परिपन्थो एस भयो, सविघातो सकण्टको। 
गेधो सुविसमो चेसो [लेपो (सी०)], महन्तो मोहनामुखो॥ 


३५५: उपसग्गो भीमरूपो, कामा सप्पसिरूपमा। 
ये बाला अभिनन्दन्ति, अन्धभूता पुथुज्जना॥ 


३५६:'कामपङ्केन सत्ता हि, बहू लोके अविददस्‌। 
परियन्तं न जानन्ति, जातिया मरणस्स च॥ 


३५७ दुग्गतिगमनं मग्गं, मनुस्सा कामहेतुकं । 
बहुं वे पटिपज्जन्ति, अत्तनो रोगमावहं॥ 


३५८:'एवं अमित्तजनना, तापना संकिलेसिका। 
लोकामिसा बन्धनीया, कामा मरणबन्धना [चरणबन्धना (सी०)]॥ 


३५९:उम्मादना उल्लपना, कामा चित्तप्पमददिनो। 
सत्तानं सङ्किलेसाय, खिप्पं [खिपं (सी०)] मारेन ओड्टितं॥ 


३६०:अनन्तादीनवा कामा, बहुदुक्खा महाविसा । 
अप्पस्सादा रणकरा, सुक्कपक्खविसोसना [विसोसका (सी०)]॥ 


३६१.“साहं एतादिसं कत्वा, ब्यसनं कामहेतुकं । 
न तं पच्चागमिस्सामि, निब्बानाभिरता सदा॥ 

३६२.'रणं करित्वा [तरित्वा (सी०)] कामानं, सीतिभावाभिकङ्किनी। 
अप्पमत्ता विहस्सामि, सब्बसंयोजनवखये॥ 


३६३. असोकं विरजं खेमं, अरियटुङ्गिकं उजुं। 
तं मग्गं अनुगच्छामि, येन तिण्णा महेसिनो"॥ 


३६४३मं पस्सथ धम्मटुँ, सुभं कम्मारधीतरं । 
अनेजं उपसम्पज्ज, रुक्खमूलम्हि झायति॥ 


३६५ अज्जट्टमी पब्बजिता, सद्भा सद्भम्मसोभना। 
विनीतुप्पलवण्णाय, तेविज्जा मच्चुहायिनी॥ 


३६६सायं भुजिस्सा अनणा, भिक्खुनी भावितिन्द्रिया। 
सब्बयोगविसंयुत्ता, कतकिच्चा अनासवा॥ 


३६७तं सक्को देवसङ्घेन, उपसङ्कम्म इद्धिया। 
नमस्सति भूतपति, सुभं कम्मारधीतरन्ति॥ 


... सुभा कम्मारधीता थेरी... । 


वीसतिनिपातो निद्टितो। 
१४. तिंसनिपातो 


१. सुभाजीवकम्बवनिकाथेरीगाथा 


३६८जीवकम्बवनं रम्मं, गच्छन्ति भिक्खुर्नि सुभं । 
धुत्तको सन्निवारेसि [तं निवारेसि (क०)], तमेनं अब्रवी सुभा॥ 


३६९.“किं ते अपराधितं मया, यं मं ओवरियान तिट्टुसि । 
न हि पब्बजिताय आवुसो, पुरिसो सम्फुसनाय कप्पति॥ 


३७०:“गरुके मम सत्थुसासने, या सिक्खा सुगतेन देसिता। 
परिसुद्धपदं अनङ्गणं, कि मं ओवरियान तिट्टुसि॥ 


३७१.-आविलचित्तो अनाविलं, सरजो वीतरजं अनङ्गणं। 
सब्बत्थ विमुत्तमानसं, कि मं ओवरियान तिट्ठुसि''॥ 

३७२:“दहरा च अपापिका चसि, कि ते पब्बज्जा करिस्सति। 
निक्खिप कासायचीवरं, एहि रमाम सुपुप्फिते [रमामसे पुप्फिते (सी० स्या०)] बने॥ 


३७३:मधुरञ्च पवन्ति सब्बसो, कुसुमरजेन समुट्टिता दुमा । 
पठमवसन्तो सुखो उतु, एहि रमाम सुपुप्फिते वने॥ 


३७४:-कुसुमितसिखरा च पादपा, अभिगज्जन्तिव मालुतेरिता । 
का तुय्हं रति भविस्सति, यदि एका वनमोगहिस्ससि [वनमोतरिस्ससि (सी०), बनमोगाहिस्ससि (स्या क०)]॥ 


३७५:-वाळमिगसङ्घ सेवितं, कुञ्जरमत्तकरेणुलोळितं । 
असहायिका गन्तुमिच्छसि, रहितं भिसनकं महावनं 


३७६:'तपनीयकताव धीतिका, विचरसि चित्तलतेव अच्छरा। 
कासिकसुखुमेहि वग्गुभि, सोभसी सुवसनेहि नूपमे॥ 


३७७:अहं तव वसानुगो सियं, यदि बिहरेमसे [यदिपि विहरेसि (क०)] काननन्तरे । 
न हि मत्थि तया पियत्तरो, पाणो किन्नरिमन्दलोचने॥ 


३७८:“यदि मे वचनं करिस्ससि, सुखिता एहि अगारमावस। 
पासादनिवातवासिनी, परिकम्मं ते करोन्तु नारियो॥ 


३७९:-कासिकसुखुमानि धारय, अभिरोपेहि [अभिरोहेहि (सी०)] च मालवण्णकं । 
कञ्चनमणिमुत्तकं बहुं, विविधं आभरणं करोमि ते॥ 


३८०:*सुधोतरजपच्छदं सुभं, गोणकतूलिकसन्थतं नवं । 
अभिरुह सयनं महारहं, चन्दनमण्डितसारगन्धिकं । 


३८१. “उप्पलं चुदका समुग्गतं, यथा तं अमनुस्ससेवितं । 
एवं त्वं ब्रह्मचारिनी, सकेसङ्गेसु जरं गमिस्ससि ॥ 


३८२.“कि ते इध सारसम्मतं, कुणपपूरम्हि सुसानवइने । 
भेदनधम्मे कळेवरे [कलेवरे (सी० क०)], यं दिस्वा विमनो उदिक्खसि”॥ 


३८३:“अक्खोनि च तुरियारिव, किन्नरियारिव पब्बतन्तरे। 
तव मे नयनानि दक्खिय, भिय्यो कामरती पवड़ति॥ 


३८४: उप्पलसिखरोपमानि ते, विमले हाटकसन्निभे मुखे । 
तव मे नयनानि दक्खिय [नयनानुदिक्खिय (सी०)], भिय्यो कामगुणो पवडति॥ 

३८५: अपि दूरगता सरम्हसे, आयतपम्हे विसुद्धदस्सने । 
न हि मत्थि तया पियत्तरा, नयना किन्नरिमन्दलोचने” ॥ 


३८६: अपथेन पयातुमिच्छसि, चन्द कीळनकं गवेससि। 
मेरुं लङ्घेतुमिच्छसि, यो त्वं बुद्धसुतं मग्गयसि॥ 


३८७:'नत्थि हि लोके सदेवके, रागो यत्थपि दानि मे सिया। 
नपि नं जानामि कौरिसो, अथ मग्गेन हतो समूलको॥ 


३८८:इङ्गालकुयाव [इङ्घाळखुयाव (स्या०)] उज्झितो, विसपत्तोरिव अग्गितो कतो [अग्घतो हतो (सी०)]। 
नपि नं पस्सामि कोरिसो, अथ मग्गेन हतो समूलको॥ 


३८९. यस्सा सिया अपच्चवेक्खितं, सत्था वा अनुपासितो सिया। 
त्वं तादिसिकं पलोभय, जानन्ति सो इमं विहञ्ञसि॥ 


३९०.“मय्हञ्हि अक्कुट्ठवन्दिते, सुखदुक्खे च सती उपट्टिता। 
सङ्घतमसुभन्ति जानिय, सब्बत्थेव मनो न लिम्पति॥ 


३९१.“साहं सुगतस्स साविका, मग्गटुङ्गिकयानयायिनी। 
उद्धटसल्ला अनासवा, सुञ्जागारगता रमामहं॥ 


३९२.“दिट्ठा हि मया सुचित्तिता, सोम्भा दारुकपिल्लकानि वा। 
तन्तीहि च खीलकेहि च, विनिबद्भा विविधं पनच्चका॥ 


३९३.“'तम्हुद्धटे तन्तिखीलके, विस्सट्ठे विकले परिक्रिते [परिपकखीते (सी०), परिपक्कते (स्या०)]। 
न विन्देय्य खण्डसो कते, किम्हि तत्थ मनं निवेसये॥ 


३९४:'तथूपमा देहकानि मं, तेहि धम्मेहि विना न वत्तन्ति। 
धम्मेहि विना न वत्तति, किम्हि तत्थ मनं निवेसये॥ 


३९५:“यथा हरितालेन मक्खितं, अहस चित्तिकं भित्तिया कतं। 
तम्हि ते विपरीतदस्सनं, सञ्ञा मानुसिका निरत्थिका॥ 


३९६. “मायं विय अग्गतो कतं, सुपिनन्तेब सुवण्णपादपं । 

उपगच्छसि अन्ध रित्तकं, जनमज्झेरिव रुप्परूपकं [रूपरूपकं (क०)]॥ 
३९७:“वट्टनिरिव कोटरोहिता, मज्झे पुब्बुळका सअस्सुका। 

पीळकोळिका चेत्थ जायति, विविधा चक्खुविधा च पिण्डिता” ॥ 

३९८ उप्पाटिय चारुदस्सना, न च पज्जित्थ असङ्गमानसा | 
“हन्द ते चक्खुं हरस्सु तँ”, तस्स नरस्स अदासि तावदे॥ 

३९९.तस्स च विरमासि तावदे, रागो तत्थ खमापयी च नं। 
“सोत्थि सिया ब्रह्मचारिनी, न पुनो एदिसकं भविस्सति”॥ 

४००: आसादिय [आहनिय (स्या० क०)] एदिसं जनं, अग्गिं पज्जलितं व लिङ्गिय। 
गण्हिय आसीविसं विय, अपि नु सोत्थि सिया खमेहि नो ॥ 


४०९मृत्ता च ततो सा भिक्खुनी, अगमी बुद्धवरस्स सन्तिकं । 
पस्सिय वरपुञ्जलक्खणं, चक्खु आसि यथा पुराणकन्ति॥ 


... सुभा जीवकम्बवनिका थेरी... । 
तिसनिपातो निट्टितो। 


१५. चत्तालीसनिपातो 
९. इसिदासीथेरीगाथा 


४०२नगरम्हि कुसुमनामे, पाटलिपृत्तम्हि पथविया मण्डे। 
सक्यकुलकुलीनायो, द्वे भिक्खुनियो हि गुणवतियो॥ 


४०३सिदासी तत्थ एका, दुतिया बोधीति सीलसम्पन्ना च। 
झानज्झायनरतायो, बहुस्सुतायो धुतकिलेसायो॥ 


४० अता पिण्डाय चरित्वा, भत्तत्थं [भत्तत्तं (सी०)] करिय धोतपत्तायो। 
रहितम्हि सुखनिसिन्ना, इमा गिरा अब्मुवीरेसुं॥ 


४०५'पासादिकासि अय्ये, इसिदासि वयोपि ते अपरिहीनो। 
कि दिस्वान ब्यालिकं, अथासि नेक्खम्ममनुयुत्ता”॥ 


४०६एवमनुयुञ्जियमाना सा, रहिते धम्मदेसनाकुसला। 
इसिदासी वचनमत्रवि, “सुण बोधि यथाम्हि पब्बजिता॥ 


४०७उज्जेनिया पुरवरे, मय्हं पिता सीलसंवुतो सेट्टि । 
तस्सम्हि एकधीता, पिया मनापा च दयिता च॥ 


४०८:अथ मे साकेततो वरका, आगच्छुमुत्तमकुलीना। 
सेट्टी पहूतरतनो, तस्स ममं सुण्हमदासि तातो॥ 

४०९:*सस्सुया सस्सुरस्स च, सायं पातं पणाममुपगम्म। 
सिरसा करोमि पादे, वन्दामि यथाम्हि अनुसिट्टा॥ 


४१०:'या मय्हं सामिकस्स, भगिनियो भातुनो परिजनो वा। 
तमेकवरकम्पि दिस्वा, उन्बिग्गा आसनं देमि॥ 


४१९. अन्नेन च पानेन च, खज्जेन च यञ्च तत्थ सन्निहितं । 
छादेमि उपनयामि च, देमि च यं यस्स पतिरूपं॥ 


४१२:“कालेन उपदुहित्वा [उद्ठहित्वा (स्या० क०), उपड्॒हितुं (?)], घरं समुपगमामि उम्मारे । 
धोवन्ती हत्थपादे, पञ्जलिका सामिकमुपेमि॥ 


४१३:“कोच्छ पसादं अञ्जनिञ्च, आदासकञ्च गण्हित्वा। 
परिकम्मकारिका विय, सयमेव पति विभूसेमि॥ 


४१४:-सयमेव ओदनं साधयामि, सयमेव भाजनं धोवन्ती। 
माताव एकपुत्तकं, तथा [तदा (सी०)] भत्तारं परिचरामि॥ 


४१५:एवं मं भत्तिकतं, अनुरत्तं कारिकं निहतमानं । 
उट्ठायिकं [उट्ठाहिकं (क०)] अनलसं, सीलवतिं दुस्सते भत्ता॥ 


४१६: सो मातरञ्च पितरञ्च, भणति “आपुच्छहं गमिस्सामि। 
इसिदासिया न सह वच्छं, एकागारेहं [एकघरेप'हं (?)] सह वत्थुं'॥ 


४१७:“मा एवं पुत्त अवच, इसिदासी पण्डिता परिब्यत्ता। 
उट्ठायिका अनलसा, किं तुय्हं न रोचते पृत्तः॥ 


४१८:“न च मे हिंसति किञ्चि, न चहं इसिदासिया सह वच्छं। 
देस्साव मे अलं मे, अपुच्छाहं [आपुच्छाहं (स्या०), आपुच्छहं-नापुच्छहं (?)] गमिस्सामिः॥ 


४१९."तस्स वचनं सुणित्वा, सस्सु ससुरो च मं अपुच्छिंसु। 
“किस्स [किस (?)] तया अपरद्धं, भण विस्सट्टा यथाभूतं'॥ 


४२०:“नपिहं अपरज्झं किञ्चि, नपि हिंसेमि न भणामि दुब्बचनं । 
कि सक्का कातुय्ये, यं मं विद्देस्सते भत्ता'॥ 


४२९;'ते मं पितुघरं पटिनयिसु, विमना दुखेन अधिभूता। 
'पुत्तमनुरक्खमाना, जिताम्हसे रूपिनि लक्खि' ॥ 

४२२:-अथ मं अदासि तातो, अड्डस्स घरम्हि दुतियकुलिकस्स। 
ततो उपडटसुङ्केन, येन मं विन्दथ सेट्टि॥ 


४२३:तस्सपि घरम्हि मासं, अवसि अथ सोपि मं पटिच्छरयि [पटिच्छसि (सी० क०), पटिच्छति (स्या०), पटिच्छरति 
(क०)]। 
दासीव उपट्टुहन्तिं, अदूसिकं सीलसम्पन्नं ॥ 


४२४भिक्खाय च विचरन्तं, दमक दन्तं मे पिता भणति। 
"होहिसि [सोहिसि (सब्बत्थ)] मे जामाता, निक्खिप पोट्टिञ्च [पोन्तिं (सी० स्या०)] घटिकञ्च'॥ 


४२७“सोपि वसित्वा पक्खं [पक्कमथ (सी०)], अथ तातं भणति 'देहि मे पोर्टि। 
घटिकञ्च मल्लकञ्च, पुनपि भिक्खं चरिस्सामिः॥ 


४२६:'अथ नं भणती तातो, अम्मा सब्बो च मे ञातिगणवग्गो। 
“कि ते न कीरति इध, भण खिप्पं तं ते करिहि'ति॥ 


४२७एवं भणितो भणति, “यदि मे अत्ता सक्कोति अलं मय्हं । 
इसिदासिया न सह वच्छे, एकघरेहं सह वत्थुं'॥ 


४२८:विस्सज्जितो गतो सो, अहम्पि एकाकिनी विचिन्तेमि। 
'आपुच्छितून गच्छं, मरितुये [मरिताये (सी०), मरितुं (स्या०)] वा पब्बजिस्सं वा ॥ 


४२९:-अथ अय्या जिनदत्ता, आगच्छी गोचराय चरमाना। 
तातकुलं विनयधरी, बहुस्सुता सीलसम्पन्ना॥ 


४३०:“त दिस्वान अम्हाकं, उद्ठायासनं तस्सा पञ्ञजापयि। 
निसिन्नाय च पादे, वन्दित्वा भोजनमदासि॥ 


४३१: अन्नेन च पानेन च, खज्जेन च यञ्च तत्थ सन्निहितं । 
सन्तप्पयित्वा अवचं, 'अय्ये इच्छामि पब्बजितुं'॥ 


४३२:-अथ मं भणती तातो, “इधेव पुत्तक [पृत्तिके (स्या० क०)] चराहि त्वं धम्मं । 
अन्नेन च पानेन च, तप्पय समणे द्विजाती च'॥ 


४३३:-अथहं भणामि तातं, रोदन्ती अञ्जलिं पणामेत्वा। 
“पापञ्हि मया पकतं, कम्मं तं निज्जरेस्सामिः॥ 


४३४अथ मं भणती तातो, 'पापुण बोधिञ्च अग्गधम्मञ्च | 

निब्बानञ्च लभस्सु, यं सच्छिकरी द्विपदसेट्टो'॥ 


४३५६-मातापितू अभिवादयित्वा, सब्बञ्च जातिगणवग्गं । 
सत्ताहं पब्बजिता, तिस्सो विज्जा अफस्सयि॥ 


४३६:-जानामि अत्तनो सत्त, जातियो यस्सयं फलविपाको। 
तं तव आचिक्खिस्सं, तं एकमना निसामेहि॥ 


४३७. नगरम्हि एरकच्छे [एरककच्छे (स्या० क०)], सुबण्णकारो अहं पहूतधनो। 
योब्बनमदेन मत्तो सो, परदारं असेविहं॥ 


४३८:“सोहं ततो चवित्वा, निरयम्हि अपच्चिसं चिरं । 
पक्को ततो च उट्टहित्वा, मक्कटिया कुच्छिमोक्कमि॥ 


४३९: -सत्ताहजातकं मं, महाकपि यूथपो निल्लच्छेसि । 
तस्सेतं कम्मफलं, यथापि गन्त्वान परदारं॥ 


४४०:सोहं ततो चवित्वा, कालं करित्वा सिन्धवारञ्ञे। 
काणाय च खञ्जाय च, एळकिया कुच्छिमोक्कमि॥ 


४४९:'द्वादस वस्सानि अहं, निल्लच्छितो दारके परिवहित्वा। 
किमिनावड्ो अकल्लो, यथापि गन्त्वान परदारं॥ 


४४ २.सोहं ततो चवित्वा, गोवाणिजकस्स गाविया जातो। 
वच्छो लाखातम्बो, निल्लच्छितो द्वादसे मासे॥ 


४४३.वोढून [ते पुन (स्या० क०), बोधुन (क० अट्ठु०)] नङ्गलमहं, सकटञ्च धारयामि। 
अन्धोवड्टो अकल्लो, यथापि गन्त्वान परदारं॥ 


४४ ४:सोहं ततो चवित्वा, वीथिया दासिया घरे जातो। 
नेव महिला न पुरिसो, यथापि गन्त्वान परदारं॥ 


४ ४५:तिसतिवस्सम्हि मतो, साकटिककुलम्हि दारिका जाता। 
कपणम्हि अप्पभोगे, धनिक [अणिक (अट्ठ०), तंसंवण्णनायम्पि अत्थयृत्ति गवेसितब्बा] पुरिसपातबहुलम्हि॥ 


४४६तं मं ततो सत्थवाहो, उस्सन्नाय विपुलाय वड्डिया । 
ओकड्टति विलपन्ति, अच्छिन्दित्वा कुलघरस्मा॥ 

४४७:अथ सोळसमे वस्से, दिस्वा मं पत्तयोब्बनं कञ्ञं । 
ओरुन्धतस्स पुत्तो, गिरिदासो नाम नामेन॥ 


४४८:तस्सपि अञ्जा भरिया, सीलवती गुणवती यसवती च। 
अनुरत्ता [अनुवत्ता (क०)] भत्तारं, तस्साहं [तस्स तं (?)] विद्देसनमकासिं॥ 


४४ ९:तस्सेतं कम्मफलं, यं मं अपकोरितून गच्छन्ति। 
दासीव उपदुहन्तिं, तस्सपि अन्तो कतो मया”ति॥ 


... इसिदासी थेरी... । 
चत्तालीसनिपातो निद्टितो। 


९६. महानिपातो 
१. सुमेधाथेरीगाथा 


४५०्मन्तावतिया नगरे, रञ्ञो कोञ्चस्स अग्गमहेसिया। 
धीता आसि सुमेधा, पसादिता सासनकरेहि॥ 


४५९सीलवती चित्तकथा, बहुस्सुता बुद्धसासने विनीता। 
मातापितरो उपगम्म, भणति “उभयो निसामेथ॥ 


४५२: निब्बानाभिरताहं, असस्सतं भवगतं यदिपि दिब्बं । 
किमङ्गं पन [किमङ्ग पन (सी० स्या०), कि पन (?)] तुच्छा कामा, अप्पस्सादा बहुविघाता॥ 


४५३-कामा कटुका आसीविसूपमा, येसु मुच्छिता बाला। 
ते दीघरत्तं निरये, समप्पिता हञ्जन्ते दुक्खिता [हञ्जरे दुखिता (?)]॥ 


४५४सोचन्ति पापकम्मा, विनिपाते पापर्वद्धिनो सदा। 
कायेन च वाचाय च, मनसा च असंवुता बाला॥ 


४५५६:बाला ते दुप्पञ्जा, अचेतना दुक्खसमुदयोरुद्धा । 
देसन्ते अजानन्ता, न बुज्झरे अरियसच्चानि॥ 


४५६. सच्चानि अम्म बुद्धवरदेसितानि, ते बहुतरा अजानन्ता ये। 
अभिनन्दन्ति भवगतं, पिहेन्ति देवेसु उपपत्ति॥ 

४५७:देवेसुपि उपपत्ति, असस्सता भवगते अनिच्चम्हि । 
न च सन्तसन्ति बाला, पुनप्पुनं जायितब्बस्स॥ 


४५८चत्तारो विनिपाता, दुवे [द्वे (सब्बत्थ)] च गतियो कथञ्चि लब्भन्ति। 
न च विनिपातगतानं, पब्बज्जा अत्थि निरयेसु॥ 


४५९:अनुजानाथ मं उभयो, पब्बजितुं दसबलस्स पावचने । 
अप्पोस्सुक्का घटिस्सं, जातिमरणप्पहानाय॥ 


४६०:'कि भवगते [भवगतेन (स्या०)] अभिनन्दितेन, कायकलिना असारेन। 
भवतण्हाय निरोधा, अनुजानाथ पब्बजिस्सामि॥ 


४६१; “बुद्धानं उप्पादो विवज्जितो, अक्खणो खणो लद्भो। 
सीलानि ब्रह्मचरियं, यावजीवं न दूसेस्यं ˆ ॥ 


४६२एवं भणति सुमेधा, मातापितरो “न ताव आहारं । 
आहरिस्सं [आहरियामि (सी०), आहारिसं (?)] गहट्ठा, मरणवसं गताव हेस्सामि” ॥ 


४६३माता दुक्खिता रोदति पिता च, अस्सा सब्बसो समभिहतो । 
घटेन्ति सञ्ञापेतुं, पासादतले छमापतितं॥ 


४६४उद्ठेहि पुत्तक कि सोचितेन, दिन्नासि वारणवतिम्हि। 
राजा अनीकरत्तो [अणीकदत्तो (सी० स्या०)], अभिरूपो तस्स त्वं दिन्ना॥ 


४६५. अग्गमहेसी भविस्ससि, अनिकरत्तस्स राजिनो भरिया। 
सीलानि ब्रह्मचरियं, पब्बज्जा दुक्करा पृत्तक॥ 


४६६: रज्जे आणाधनमिस्सरियं, भोगा सुखा दहरिकासि। 
भुञ्जाहि कामभोगे, वारेय्यं होतु ते पुत्त”॥ 


४६७अथ ने भणति सुमेधा, “मा एदिसिकानि भवगतमसारं । 
पब्बज्जा वा होहिति, मरणं वा मे न चेव वारेय्यं॥ 


४६८: किमिव पूतिकायमसुचि, सवनगन्धं भयानकं कुणपं । 
अभिसंविसेय्यं भस्तं, असकि पग्घरितं असुचिपुण्णं॥ 


४६९:“किमिव ताहं जानन्ती, विकुलकं मंससोणितुपलित्तं । 
किमिकुलालयं सकुणभत्तं, कळेवरं किस्स दिय्यति॥ 

४७०निब्बुय्हति सुसानं, अचिरं कायो अपेतविञ्ञाणो । 
छुद्धो [छड़ितो (स्या०), छुट्टो (क०)] कळिङ्गरं विय, जिगुच्छमानेहि जातीहि॥ 


४७९:'छुद्धून [छडून (स्या०), छुट्न (क०)] नं सुसाने, परभत्तं न्हायन्ति [न्हायरे (?)] जिगुच्छन्ता। 
नियका मातापितरो, कि पन साधारणा जनता॥ 


४७२: अज्झोसिता असारे, कळेवरे अद्रिन्हारुसङ्घाते । 
खेळस्सुच्चारस्सव, परिपुण्णे [खेळस्सुच्चारपस्सवपरिपुण्णे (सी०)] पूतिकायम्हि॥ 


४७३-यो नं विनिब्भुजित्वा, अब्भन्तरमस्स बाहिरं कयिरा। 
गन्धस्स असहमाना, सकापि माता जिगुच्छेय्य॥ 


४७४: खन्धधातुआयतनं, सङ्कतं जातिमूलकं दुक्खं । 
योनिसो अनुविचिनन्ती, वारेय्यं किस्स इच्छेय्यं॥ 


४७५:दिवसे दिवसे तिसत्ति, सतानि नवनवा पतेय्युं कायम्हि । 
वस्ससतम्पि च घातो, सेय्यो दुक्खस्स चेवं खयो॥ 


४७६ अज्झुपगच्छे घातं, यो विज्ञायेवं सत्थुनो वचनं । 
"दीघो तेसं [वो (क०)] संसारो, पुनप्पुनं हञ्जमानानं ॥ 


४७७:देवेसु मनुस्सेसु च, तिरच्छानयोनिया असुरकाये। 
पेतेसु च निरयेसु च, अपरिमिता दिस्सरे घाता॥ 


४७८घाता निरयेसु बहू, विनिपातगतस्स पीळियमानस्स [किलिस्समानस्स (स्या० क०)]। 
देवेसुपि अत्ताणं, निब्बानसुखा परं नत्थि॥ 


४७९:“पत्ता ते निब्बानं, ये यृत्ता दसबलस्स पावचने । 
अप्पोस्सुक्का घटेन्ति, जातिमरणप्पहानाय॥ 


४८०:*अज्जेव तातभिनिक्खमिस्सं, भोगेहि कि असारेहि। 
निब्बिन्ना मे कामा, वन्तसमा तालवत्थुकता”॥ 


४८९सा चेवं भणति पितरमनीकरत्तो च यस्स सा दिन्ना। 
उपयासि वारणवते, वारेय्यमुपड्टिते काले॥ 


४८२अथ असितनिचितमुदुके, केसे खग्गेन छिन्दिय सुमेधा । 
पासादं पिदहित्वा [पिधेत्वा (सी० स्या०), पिधित्वा (क०)], पठमज्झानं समापज्जि॥ 

४८३सा च तहिं समापन्ना, अनीकरत्तो च आगतो नगरं। 
पासादे च [पासादेव (सी० स्या०)] सुमेधा, अनिच्चसञ्जं [अनिच्चसञ्ञा (सब्बत्थ)] सुभावेति॥ 


४८४सा च मनसि करोति, अनीकरत्तो च आरुही तुरितं । 
मणिकनकभूसितङ्गो, कतञ्जली याचति सुमेधं॥ 


४८५-रज्जे आणाधनमिस्सरियं, भोगा सुखा दहरिकासि। 
भुञ्जाहि कामभोगे, कामसुखा दुल्लभा लोके ॥ 


४८६“निस्सटुँ ते रज्जं, भोगे भुञ्जस्सु देहि दानानि। 
मा दुम्मना अहोसि, मातापितरो ते दुक्खिता” [मातापितरो च ते दुखिता (?)]॥ 


४८७तं तं भणति सुमेधा, कामेहि अनत्थिका विगतमोहा। 
“मा कामे अभिनन्दि, कामेस्वादीनवं पस्स॥ 


४८८: चातुद्दीपो राजा मन्धाता, आसि कामभोगिन मग्गो। 
अतित्तो कालङ्कतो, न चस्स परिपूरिता इच्छा॥ 


४८९:“सत्त रतनानि वस्सेय्य, वुट्टिमा दसदिसा समन्तेन । 
न चत्थि तित्ति कामानं, अतित्ताव मरन्ति नरा॥ 


४९०:असिसूनूपमा कामा, कामा सप्पसिरोपमा । 
उक्कोपमा अनुदहन्ति, अड्टिकङ्कल [कङ्खल (सी०)] सन्निभा॥ 


४९१.“अनिच्चा अद्भुवा कामा, बहुदुक्खा महाविसा। 
अयोगुळोव सन्तत्तो, अघमूला दुखप्फला॥ 


४९२:रुक्खप्फलूपमा कामा, मंसपेसूपमा दुखा । 
सुपिनोपमा वञ्चनिया, कामा याचितकूपमा॥ 


४९३:'सत्तिसूलूपमा कामा, रोगो गण्डो अघं निघं। 
अङ्गारकासुसदिसा, अघमूलं भयं वधो॥ 


४९४-एवं बहुदुक्खा कामा, अक्खाता अन्तरायिका। 
गच्छथ न मे भगवते, विस्सासो अत्थि अत्तनो॥ 


४९५कि मम परो करिस्सति, अत्तनो सीसम्हि डय्हमानम्हि । 
अनुबन्धे जरामरणे, तस्स घाताय घटितब्बं''॥ 

४९६द्रारं अपापुरित्वानहं [अवापुरित्वाहं (सी०)], मातापितरो अनीकरत्तञ्च। 
दिस्वान छमं निसिन्ने, रोदन्ते इदमवोचं॥ 


४९७-दीघो बालानं संसारो, पुनप्पुनञ्च रोदतं । 
अनमतग्गे पितु मरणे, भातु वधे अत्तनो च वधे॥ 


४९८:“अस्सु थञ्ञं रुधिरं, संसारं अनमतग्गतो सरथ। 
सत्तानं संसरतं, सराहि अद्टीनञ्च सन्निचयं॥ 


४९९:“सर चतुरोदधी [सरस्सु चतुरो उदधी (?)], उपनीते अस्सृथञ्ञरुधिरम्हि। 
सर एककण्पमट्टीनं, सञ्चयं विपुलेन समं ॥ 


५००: अनमतग्गे संसरतो, महिं [महामहिं (?)] जम्बुदीपमृपनीतं । 
कोलड्टिमत्तगुळिका, माता मातुस्वेव नप्पहोन्ति॥ 


५०१९. तिणकडुसाखापलासं [सर तिणकड्ुसाखापलासं (सी०)], उपनीतं अनमतग्गतो सर । 
चतुरङ्गलिका घटिका, पितुपितुस्वेव नप्पहोन्ति॥ 


५०२: सर काणकच्छपं पुब्बसमुद्दे, अपरतो च युगछिदं । 
सिरं [सर (सी०)] तस्स च पटिमुक्कं, मनुस्सलाभम्हि ओपम्मं॥ 


५०३: सर रूपं फेणपिण्डोपमस्स, कायकलिनो असारस्स। 
खन्धे पस्स अनिच्चे, सराहि निरये बहुविघाते॥ 


५०४:सर कटसिं वड्ेन्ते, पुनप्पुनं तासु तासु जातीसु। 
सर कुम्भीलभयानि च, सराहि चत्तारि सच्चानि॥ 


५०५६ अमतम्हि विज्जमाने, कि तव पञ्चकटुकेन पीतेन । 
सब्बा हि कामरतियो, कटुकतरा पञ्चकटुकेन॥ 


५०६: अमतम्हि विज्जमाने, कि तव कामेहि ये परिळाहा [सपरिळाहा (सी० अट्ठ०)]। 
सब्बा हि कामरतियो, जलिता कुथिता कम्पिता सन्तापिता॥ 


५०७: असपत्तम्हि समाने, कि तव कामेहि ये बहुसपत्ता। 
राजग्गिचोरउदकप्पियेहि, साधारणा कामा बहुसपत्ता॥ 


५०८: मोक्खम्हि विज्जमाने, कि तव कामेहि येसु वधबन्धो । 
कामेसु हि असकामा, वधबन्धदुखानि अनुभोन्ति॥ 

५०९:“आदीपिता तिणुक्का, गण्हन्तं दहन्ति नेव मुञ्चन्तं । 
उक्कोपमा हि कामा, दहन्ति ये ते न मुञ्चन्ति॥ 


५१०.'मा अप्पकस्स हेतु, कामसुखस्स विपुलं जही सुखं । 
मा पुथुलोमोव बळिसं, गिलित्वा पच्छा विहञ्ञसि॥ 


५११."कामं कामेसु दमस्सु, ताव सुनखोव सङ्घलाबद्धो । 
काहिन्ति खु तं कामा, छाता सुनखंव चण्डाला॥ 


५१२. अपरिमितञ्च दुक्खं, बहूनि च चित्तदोमनस्सानि। 
अनुभोहिसि कामयुत्तो, पटिनिस्सज [पटिनिस्सर (सी०)] अद्भुवे कामे॥ 


५१३.अजरम्हि विज्जमाने, कि तव कामेहि [येसु जराय च। मरणब्याधिहि गहिता (?)] येसु जरा। 
मरणब्याधिगहिता [येसु जराय च। मरणब्याधिहि गहिता (?)], सब्बा सब्बत्थ जातियो॥ 


५१४: इदमजरमिदममरं [इदं अजरं इदं अमरं (?)], इदमजरामरं पदमसोकं । 
असपत्तमसम्बाधं, अखलितमभयं निरुपतापं॥ 


५१५: अधिगतमिदं बहृहि, अमतं अज्जापि च लभनीयमिदं । 
यो योनिसो पयुञ्जति, न च सक्का अघटमानेन''॥ 


५१६एवं भणति सुमेधा, सङ्घारगते रति अलभमाना । 
अनुनेन्ती अनिकरत्तं, केसे च छमं खिपि सुमेधा॥ 


५१७उद्ठाय अनिकरत्तो, पञ्जलिको याचितस्सा पितरं सो। 
““विस्सज्जेथ सुमेधं, पब्बजितुं विमोक्खसच्चदस्सा”॥ 
५१८ विस्सज्जिता मातापितूहि, पब्बजि सोकभयभीता। 
छ अभिज्ञा सच्छिकता, अग्गफलं सिक्खमानाय॥ 


५१९.अच्छरियमब्मुतं तं, निब्बानं आसि राजकञ्ञाय। 
पुब्बेनिबासचरितं, यथा ब्याकरि पच्छिमे काले॥ 


५२०:-भगवति कोणागमने, सङ्घारामम्हि नवनिवेसम्हि। 
सखियो तिस्सो जनियो, विहारदानं अदासिम्ह॥ 


५२९.-दसक्खत्तुं सतक्खत्तुं, दससतक्खत्तुं सतानि च सतक्खत्तुं । 
देवेसु उप्पज्जिम्ह, को पन वादो मनुस्सेसु॥ 

५२२: देवेसु महिद्धिका अहुम्ह, मानुसकम्हि को पन वादो। 
सत्तरतनस्स महेसी, इत्थिरतनं अहं आसि॥ 


५२३:“सो हेतु सो पभवो, तं मूलं साव सासने खन्ती। 
तं पठमसमोधानं, तं धम्मरताय निब्बानं ` ॥ 


५२४एवं करोन्ति ये सद्दहन्ति, वचनं अनोमपञ्ञस्स। 
निब्बिन्दन्ति भवगते, निब्बिन्दित्वा विरज्जन्तीति॥ 


इत्थं सुदं सुमेधा थेरी गाथायो अभासित्थाति। 
महानिपातो निट्टितो। 
समत्ता थेरीगाथायो । 


गाथासतानि चत्तारि, असीति पुन चुद्दस [गाथासङ्ख्या इध अनुक्कमणिकगणनावसेन पाकटा]। 
थेरियेकुत्तरसता [थेरीयेकुत्तरछसता (?) तिंसमत्तापि पञ्चसतमत्तापि थेरियो एकतो आगता मनसिकातब्बा], 
सब्बा ता आसवक्खयाति॥ 


थेरीगाथापाळि निद्धिता। 

